
„Gledaj da te mladi zavole, pa će te onda rado slušati. 

ima jedna točka pristupačna dobru, 

taj osjetljivi konop, uže srca, da ga po njemu pridobije 


Don Bosco (1815. - 1888.) 

I. UVOD 


„Čekaj, kad budeš u školu hodio .“ 1 nerijetko se upozoravalo dijete u domovima 19. 
stoljeća, kada bi počinilo neki nestašluk ili pak bilo neposlušno. Djeca sa svojih nekoliko 
godina života tek upoznaju „pravila ponašanja" u društvu; nestašluci i istraživanje granica 
dopuštenog najzanimljivija su im aktivnost, dok ih roditelji pokušavaju uplašiti odlaskom u 
školu gdje će se po prvi puta susresti s autoritetom izvan svog doma. Učitelji i učiteljice 19. 
stoljeća uz obrazovanje imali su zadatak i odgojiti dijete, što je podrazumijevalo strogo 
provođenje discipline. Sloboda (pre)odgoja koju su učitelji imali proizlazi iz potrebe za 
odgojem djece - učenika u buduće poslušne građane, poslušne vladajućem sustavu i 
autoritetu. Nakon raspada feudalnog sustava gradi se novo građansko društvo čiji se 
autoritet razvija po građanskoj patrijarhalnoj vertikali - u obitelji je to otac, a u školi školske 
vlasti koje predstavljaju one vladajuće. 2 Svojim autoritetom i provođenjem discipline učitelji 
imaju i ovlasti kažnjavanja zločeste i neposlušne djece, što je često uključivalo i tjelesno 
kažnjavanje. 

O kažnjavanju u školama svjedoče nam razne uredbe i školski dokumenti; jedan od 
njih je i znamenita Sramotna knjiga, zbog vanjskog izgleda, ali i sadržaja, simbolično prozvana 
Crnom knjigom. Zanimljiv je to školski dokumenat, u kojem vidimo živu svakodnevicu, 
pozadinu svih školskih pravila reda i ponašanja, iz perspektive učitelja koji za određeni 
prijestup jednog (ili više) učenika kažnjava određenom kaznom iz jednog razloga - da se 
krivac popravi. Danas je u zagrebačkim arhivima sačuvano nekoliko školskih sramotnih knjiga 
ili pak njezinih inačica. Među vrijednijima je zagrebačka Sramotna knjiga 3 u koju su upisivane 
bilješke o kažnjavanju učenika od 1857. do 1893. godine. Izložena je u stalnom postavu 
Hrvatskog školskog muzeja u Zagrebu, unutar tematike školskih dokumenata. Naizgled je 
zaboravljena, u kutku sobe, ali svojim sadržajem osvježavajuća točka posjetiteljima u vođenim 
obilascima. Među listove Knjige zabilježeni su svakodnevni prijestupi učenika poput brbljanja, 
nemira, lijenosti i kašnjenja na nastavu, ali i oni pomalo neuobičajeni. Spomenimo samo 
primjer učenika 4. razreda Lavoslava Bretsneidera koji u travnju 1889. odmah poslije 
ispovijedi odlazi u krčmu popiti malo vina s Vebleom Franjom i šegrtom Rudolfom 
Jambrešićem. Učenik je za ovu nepodopštinu prijavljen, te je ovlašću učitelja Varžičke kažnjen 

1 Franjo Sćepanek, „Tjelesna kazan u školi ima se ukinuti" u Napredak 2 (1869), 3 I. 

2 Dinko Župan, „Živio svijetli ban!“, u Scrinia Slavonica 10 (2010), 214. 

3 HŠM A 185 Sramotna knjiga Glavne učione u Zagrebu. 1857.-1893. (dalje: Sramotna knjiga), lako je prilikom 
obrade pripisana samo Uzornoj glavnoj učioni, detaljnijim proučavanjem zaključila sam da je pripadala i 
Donjogradskoj pučkoj školi, na što ću se kasnije osvrnuti. 

odgovarajućom kaznom - šibom. Učenik Fureš Marko se popisao u otvorenoj sobi, te je 
nekom učeniku ukrao knjigu; učenici Požar Dragutin i Masnec Stjevo su 1883. na ulici hrabro 
vikali „Krepali Mađari!"; učenik Petelinšek je za učiteljicom Hopler vikao nepristojne riječi i 
izvraćao joj ime. Svi redom kažnjeni su i njihova su nedjela zauvijek zabilježena u Sramotnu 
knjigu. Budući da je u tom razdoblju njihovo ponašanje bilo jednako važno kao i znanje, ono 
se moralo i disciplinirati na određeni način - bol od šibe možda je kratko trajala, ali sramota 
upisa u Knjigu pratila ih je tokom cijelog školovanja. Danas su ti učenici zajedno sa svojim 
učiteljima i učiteljicama glavna tema ovog diplomskog rada. 

Moj rad na ovom istraživanju je započeo u Hrvatskom školskom muzeju čijom sam 
Ijubaznošću dobila kopiju Knjige, čitanjem i transkribiranjem zapisa. Svi zapisi su rukom pisani; 
tridesetak učitelja i učiteljica ostavilo je tridesetak različitih rukopisa, ali zbog tematike zapisa 
određeni su se izrazi (formulacije i određene kazne) često ponavljali, pa je taj zadatak 
odrađen bez većih teškoća. 4 Budući da su zapisi već podijeljeni po školskim godinama, to mi 
je pomoglo da složim kronološki pregled u kojem sam kasnije uspoređivala zapise sa 
promjenama školskih zakona ili pak po učestalosti prijavljenih učenika. Analizirala sam sve 
zapise po razlogu prijave i po dobivenoj kazni. Sve sam podatke unijela u tablice, te neke 
usporedila u grafičkim prikazima. 

Godišnja izvješća pučkih škola i Glavni imenici (matice) s popisima učenika i učitelja 
pomogli su mi u atribuciji Sramotne knjige, dok pozadinu savršeno nadopunjuje sačuvana 
službena školska dokumentacija Donjogradske pučke škole poput Zapisnika učiteljskih 
sjednica i Školske spomenice. 

Nakon analize Sramotne knjige proučavala sam povijest školstva u Hrvatskoj, školsku 
dokumentaciju vezanu uz disciplinu i kažnjavanje, kao i povijesna istraživanja vezana uz odgoj i 
održavanje discipline. Naposljetku, istražila sam i suvremene časopise i memoare koji govore 
o toj tematici. 

Poviješću školskog odgoja i discipline u 19. stoljeću danas se aktivno bavi nekoliko 
kustosa Hrvatskog školskog muzeja u Zagrebu, gdje su u nekoliko navrata i postavljene 
izložbe s tematikom odgoja i discipline u školama tog razdoblja. Neke od značajnijih su 
gostujuća izložba Stara škola novu tuče - od straha Božjeg do dječjih prava, izložba Slovenskog 
školskog muzeja o kaznama i nagradama autora Stanea Okoliša iz 2005., te [U]okvir[i] svoje 

4 Na pojedinim mjestima rukopis je teže čitljiv ili nečitak, pa sam nečitke riječi označila donjim razmakom (_). 

školsko ponašanje: disciplina u školama krajem 19. stoljeća i danas autorice Kristine Gverić, 
postavljene 2009. godine. Osim izložbene djelatnosti, kustosi se bave i izdavačkom 
djelatnošću, te svojim radom sudjeluju u raznim znanstveno-obrazovnim skupovima o 
povijesnim, pedagoškim i obrazovnim temama. 

Odgojem i obrazovanjem u Hrvatskoj u 19. stoljeću bave se i povjesničarke Ida 
Ograjšek Gorenjak i Dunja Modrić Blivajs, kao i Dinko Župan koji sa svojim suradnicima 
predvodi višegodišnji projekt na Hrvatskom institutu za povijest o razvoju hrvatskog školstva 
„od protomodernizacije do modernizacije". 2017. godine izdana je i objavljena na internetu 
prva knjiga građe Od protomodernizacije do modernizacije školstva u Hrvatskoj /.: Zakonodavni 
okvir te postavljena izložba Biti učenik u Hrvatskoj u dugom 1 9. stoljeću. Dinko Župan je jedan 
od rijetkih koji se u svojim radovima konkretnije osvrnuo na politku kažnjavanja u školama, 
pogledavši je iz sociološke perspektive. U susjednoj Sloveniji se kažnjavanju u školi 19. 
stoljeća posvetila profesorica pedagogije Monika Govekar Okoliš, izdavši 2001. svoju 
doktorsku tezu Disciplina in vzgojni režim v gimnazijah na Slovenskem v letih 1849-1914 čiji rad 
mi je bio dobra smjernica u ovom istraživanju. 

Značajni izvori informacija su autori koji su i sami neposredno kroz rad i istraživanja 
iskusili školstvo 19. stoljeća: Antun Čuvaj, pedagog i osnivač Hrvatskog školskog muzeja, 
autor je monumentalnog djela Građe za povijest školstva Kraljevina Hrvatske i Slavonije od 
najstarijih vremena do danas, izdanog u čak I I svezaka, danas digitaliziranog, 5 u kojem su 
opisani svi školski zakoni, popisane razne učiteljske skupštine pa čak i biografije pojedinih 
učitelja i pedagoga. 

Hrvatskom školstvu uvelike su doprinjeli brojni učitelji i pedagozi pišući u časopisu 
Napredak, tada vodećem časopisu za učitelje koji je počeo izlaziti 1859. godine. Izlazio je 
triput mjesečno, novostima iz učiteljskog života okupljao je cijelu učiteljsku zajednicu iz 
različitih dijelova zemlje, te je danas vrijedan suvremen izvor podataka dostupan u digitalnoj 
bazi Stari hrvatski časopisi. U časopisu se pisalo o učiteljskim sjednicama, analiziralo se školske 
zakone, iznosile su se različite teorije o odgoju, obrazovanju i vježbanju učenika, objavljivale 
su se pjesme i pripovijetke, kao i sastavci o općenitim temama iz svakodnevice u kojima su se 
davale i didaktičke smjernice, kako i što od općenitog znanja prenijeti učenicima. Brojni su 


5 Zahvaljujući projektu Metelgrad, virtualnom kulturnom gradu, u sklopu virtualne knjižnice Metelvvin 
digitalizirana je i javnosti dostupna sva građa ovog djela. 


3 



učitelji pisali i vlastite stavove i iskustva iz školskog života, nerijetko i o samom kažnjavanju 
šibom. 


U časopisu je svoja razmišljanja, kao i sjećanja iz vlastitog djetinjstva i školovanja pisao 
i Mijat Stojanović, rođen 1818. godine, jedan od najistaknutijih prosvjetnih djelatnika u 
Hrvatskoj u 19. stoljeću. Svoje memoare Sgode i nesgode davno je pripremio za tisak, a oni su 
konačno ugledali svijetlo 2015. godine, u sklopu prijespomenutog projekta Hrvatskog 
instituta za povijest. O svojem je odgoju i školovanju u memoarima Tragovi prošlosti pisala i 
spisateljica Vilma Vukelić, kao i prirodoslovac Dragutin Hire koji je i sam polazio jednu od 
škola u kojoj se vodila Sramotna knjiga, te je u memoarima Stari Zagreb iz prve ruke prenio 
školsku atmosferu i disciplinu. 



Slika br.l. Dargelas, Andre Henri - Put oko svijeta (Le Tour Du Monde) 

1.1 O PROMJENI ATRIBUCIJE SRAMOTNE KNJIGE 


Službeno je Sramotna knjiga u muzejskoj dokumentaciji Hrvatskog školskog muzeja 
pripisana (samo) zagrebačkoj Glavnoj učioni, pod imenom Sramotna knjiga Glavne učione. 
Na naslovnoj strani ili koricama knjige nigdje nije naznačeno kojoj školi je pripadala, ali je 
potpisom tada djelujućih ravnatelja i učitelja u zapisima ona pripisana Glavnoj učioni. 
Istraživanjem povijesti Glavne učione i školske dokumentacije iz tog razdoblja 6 i uspoređujući 
je s podacima iz same Sramotne knjige, naišla sam na nekoliko nepodudaranja, poput tada 
djelujućih učitelja ili pak popisanih učenika. Saznanja sam potvrdila istražujući popise učenika i 
učitelja u godišnjim izvještajima pučkih škola na području grada Zagreba koja su se izdavala 
od 1860. do 1917. Zaključila sam da su u Sramotnu knjigu upisivani učenici Uzorne/Glavne 
učione u razdoblju od 1857. do 1875. godine, da bi u školskoj godini 1875./1876. ona bila 
vjerojatno prenesena u Donjogradsku opću pučku školu iz koje su upisivani učenici do 
zadnjih zapisa 1893./1894. 

U školskoj godini 1875./1876. na području škola grada Zagreba došlo je i do 
premještenja velikog broja nastavnika, pa tako i s Uzorne/Glavne učione na Donjogradsku 
opću pučku školu, poput učitelja Gustava Hackla i Ferde Vuksanovića, koji je postavljen za 
ravnatelja škole. Kasnije se, u Školskoj spomenici Dolnjogradske obće pučke dječačke škole u 
Zagrebu školske godine 1886./1887., spominje tradicija mjesečnih sjednica učiteljskog zbora 
od 1875. godine i odluka da se u školu uvede zlatna odnosno časna knjiga i crna knjiga, ,,u 
koju se upisuju učenici loše ćudorednosti". 7 S obzirom da Ferdo Vuksanović kao učitelj potpisuje 
prve prijave u Sramotnoj knjizi, dok je još pripadala Uzornoj/Glavnoj učioni, te kasnije kao 
učitelj i ravnatelj prijave pod Donjogradskom pučkom školom, slobodno možemo 
pretpostaviti kako je upravo on odgovoran za njezino prenošenje u drugu školu. 

Uzmemo li u obzir nova saznanja, možemo predložiti promjenu atribucije Sramotne 
knjige i njezinu pripadnost ne samo Uzornoj učioni već i Donjogradskoj pučkoj školi, dodavši 
joj u nazivu pridjev zagrebačka. 


6 HR-DAZG-207 Državna mješovita pučka škola u Samostanskoj ulici. 

7 Školska spomenica Dolnjogradske obće pučke dječačke škole u Zagrebu (HR-DAZG-207). 

2. HRVATSKO ŠKOLSTVO U DRUGOJ POLOVICI 19. STOLJEĆA 


U razdoblju u kojem se ispunjavala Zagrebačka Sramotna knjiga, od prvih zapisa 1857. do 
zadnjih 1894. godine, mijenjali su se i školski sustavi, zakoni, nastavni redovi, kao i brojni 
učenici i učitelji, te razvijali razni pedagoški pravci i teorije odgoja. Kako bismo bolje upoznali 
pozadinu Sramotne knjige i njezin značaj u tadašnjem školstvu proučimo tadašnje društvene i 
školske prilike, školske zakone, ali i odnose. 



Slika br.2. Ban Ivan Mažuranić 

2.1 ŠKOLSKI ZAKONI I PUČKO ŠKOLSTVO 


U drugoj polovici 19. stoljeća, budi se hrvatsko školstvo: pod utjecajem europskih 
tokova dolazi do novih pedagoških spoznaja, pravaca, metoda, kasnije i školskih reformi. 
Hrvatsko školstvo nastojalo ih je pratiti, kako u obrazovanju, tako i u odgoju, vapijući za 
novom školom, unapređenjem i modernizacijom. Prevodila su se brojna djela i članci 
inozemnih autora, na temelju kojih su se formirale misli istaknutog kruga prosvjetnih 
djelatnika na našem području. Djelom su tome pridonijeli i učitelji koji su se obrazovali na 
raznim učilištima u inozemstvu, dijelom tiskovine i različita izdanja koja su se slala izvana, a 
dijelom pak dolazak učitelja iz ostalih dijelova Kraljevine, poput Vjenceslava Marika iz Češke. 
Hrvatsko školstvo 19. stoljeća uvelike je obilježila slavna Mažuranićeva reforma 1874., koja 
mu je postavila moderne, čvrste temelje i usmjerila ga u novom smjeru. 

Školstvo do Mažuranićeve reforme u građanskoj Hrvatskoj ravnalo se, uz poneke 
izmjene, po Sustavu početnih učionica (Systema scholarum elementarium ) koji se uvodi 16. srpnja 
1845., kao posljednji u nizu Temeljnih zakona sustava državnog školstva Habsburške monarhije. 8 
Ipak, novi školski propisi Systeme počeli su se provoditi tek nekoliko godina kasnije, od 1848., 
kad odredba o hrvatskom kao službenom jeziku stupa na snagu i kad su uvjeti za njihovu 
provedbu bili povoljniji. 9 Cilj školovanja učenika po Systemi jest da stječu pravi i valjani odgoj i 
obrazovanje, prema svom staležu i stanju, što će im dati čvrsti temelj daljnjoj naobrazbi i 
odgoju. Pučke škole su bile podijeljene, ovisno o mjestu i broju razreda, na niže i više. Niže 
pučke škole, uglavnom seoske, bile su obavezne za sve učenike, obuhvaćale su I. i 2. razred, 
dok su više škole, većinom u trgovištima i gradovima, pružale i daljnju naobrazbu kroz 3. i 4. 
razred. Učenici u učili mađarski i materinji jezik, u višim razredima i njemački te obavezni 
vjeronauk. Kraljevsko namjesničko vijeće provodilo je nadzor nad školama preko 
dijecezanskih školskih nadzornika, u pravilu iz redova klera, svećenika i vjeroučitelja. U 
sljedećem se desetljeću učitelji pod utjecajem europskih ideja nastoje boriti za moderno 
školstvo te za odvajanje škole od Crkve. Vidljivi su pomaci u obrazovanju samih učitelja - 

1849. osniva se prva učiteljska škola Učiteljna učiona zagrebačka, a godinu dana kasnije 
objavljen je i prvi pedagoški priručnik za učitelje Stjepana llijaševića: Obuka malenih ili 
katechetika za porabu učiteljem i svećenikom. I. listopada 1859. izlazi prvi broj Napretka, 

8 Antun Čuvaj, Građa za povijest školstva kraljevina Hrvatske i Slavonije od najstarijih vremena do danas, svezak V. Od 
20. listopada 1860. do 20. travnja 1868. (Zagreb: trošak i naklada Kr. hrv.-slav.-dalm. zem. vlade, Odjela za 
bogošt. i nastavu, 1910.), 53. 

9 Dunja Modrić Blivajs, „Utjecaj školskog zakonodavstva na razvoj školstva u Banskoj Hrvatskoj od 1774. do 

1850. godine" u Povijesni prilozi 32 (2007), 209-220. 

časopisa za učitelje, odgojitelje i sve prijatelje mladeži. Uređivao ga je vjeroučitelj i pedagog 
Stjepan Novotny, zajedno s vodećim zagrebačkim učiteljima, kako bi pronašli „ sredstvo i način 
kako i sa čime obraditi rahlu zemljicu djetinjeg srca da bude i dobar kršćanin i vrijedan građanin “ l0 . 
Uz brojne članke, razmišljanja i vijesti iz školskog svijeta, raspravljalo se o odgoju, o 
tjelesnom kažnjavanju pa i o pitanju uprave i nadzora nad školstvom, da bi se učiteljstvo 
polako dijelilo na dvije struje, ono naklonjeno kleru i ono koje se želi izdvojiti iz crkvene 
ovlasti. U šezdesetim godinama 19. stoljeća rasprave su se širile i na potrebu za ponovnom 
reorganizacijom školstva: nakon Bachovog aspolutizma 1861. vodeći intelektualci i učitelji 
okupljeni u Školski odbor pokrenuli su zahtjev za preustroj školstva." Zahtjev je podnesen 
Saboru na zasjedanje, ali je s raspuštanjem Sabora ostao bez sankcija. Školstvo se i dalje 
ravnalo po zakonu iz 1845., ali sa dolaskom Franje Račkog na mjesto školskog nadzornika i 
izvjestitelja za pučke i srednje škole 1863. donesene su brojne naredbe koje su ga polako 
unaprijeđivale. Rački je zatekao školstvo u apsolutističko-centralističkom sustavu, koji je bio 
napredan ali se još uvijek provodio germanizacijom. 12 Djelovanjem Račkog otvorene su 
brojne pučke škole, poboljšan je učiteljski položaj i položaj narodnog jezika u školama. 13 lako 
nije bio omiljen u političkim krugovima, prosvjeta je u njemu nalazila dobrog i uspješnog 
suradnika. Učitelji, okupljeni 1865. godine u novoosnovano prvo učiteljsko društvo Zadruga s 
učiteljem Ivanom Filpovićem na čelu, daju još jedan prijedlog preustroja ustava pučkog 
školstva. 14 Ni taj prijedlog nije bio izglasan u Saboru ali je postavio dobar temelj kasnijim 
zakonima i školskim uredbama. Prema Hrvatsko-ugarskoj nagodbi (1868.) Hrvatska je dobila 
samostalnost u području sudstva, školstva i uprave, što je probudilo težnje za preustrojem 
školstva, lako su često ostali neprihvaćeni, učitelji i dalje rade na poboljšanju školstva i 
učiteljstva: 1869. godine okupljeni u saborski školski odbor započinju rad na osnovama novog 
zakona, 15 1871. u Zagrebu je održana prva Opća učiteljska skupština, a ubrzo i prvo 
pedagoško društvo Hrvatski pedagoško-književni zbor. Učitelji okupljeni u pedagoškim 
društvima aktivno su se zalagali za nove napredne ideje i zakone koji su dolazili iz Europe, 
iskazivali su težnje za slobodnim školstvom, izdvojenim iz nadzora Crkve, dok su Crkva i kler 
branili svoje povijesno pravo na nadzor nad školama, ne želeći prihvatiti nove ideje. 
Pomirbeni je ton učitelja J. Jurkovića koji objašnjava da učiteljstvo ne želi raskidati sa 


10 Dragutin Franković, Povijest školstva i pedagogije u Hrvatskoj (Zagreb: Pedagoško-književni zbor, 1958), I 15. 

11 Čuvaj V, 7. 

12 Čuvaj V, 52. 

13 Čuvaj V, 61. 

14 Čuvaj V, 74. 

15 Čuvaj VI, 314. 

Crkvom, već samo označiti granice. 16 Usprkos negodovanju klera, pod banom Ivanom 
Mažuranićem 14. listopada 1874. donesen je novi školski zakon - prvi hrvatski moderni - 
Zakon ob ustroju pučkih škola i preparandija za učiteljstvo občih pučkih učiona u Hrvatskoj i 
Slavoniji. Taj je zakon promijenio daljni tok obrazovanja u hrvatskom školstvu - počeo se 
provoditi stručni nadzor nad školama (postavljeni su županijski školski nadzornici i školski 
odbori ) te je pučka škola postala opća i javna. Opće pučke četverogodišnje škole postale su 
obavezne za svu djecu od 7. do 12. godine života. Ovim se Zakonom država pobrinula za 
otvaranje novih škola, podizanje zgrada i pribavljanje učila i literature na hrvatskom jeziku 
svim školama. Razgraničena je nadležnost Crkve nad pučkim obrazovanjem: ostalo joj je 
pravo nadzora nad nastavom vjeronauka i općim odgojem, dok su učitelji, predmetna nastava 
i školska uprava stavljeni pod državni nadzor. Poboljšan je i socijalni status učitelja, koji sada 
postaju javni činovnici, te uz bolje obrazovanje dobivaju i bolje plaće, a često i riješeno 
stambeno pitanje. U škole se uvode novi metodički postupci koji s pomoćnim sredstvima 
zornije upotpunjuju nastavu, dok se više pozornosti posvećuje i tjelesnom razvoju djeteta. 
Konkretnija pravila ponašanja u školi izrečena su u Školskom i nastavnom redu, koji je izdan 
godinu dana kasnije, te ću se na njega kasnije malo dublje osvrnuti, uz usporedbu primjera 
kršenja nekih pravila ponašanja iz Sramotne knjige. 

Novi zahtjevi učitelja javljaju se u osamdesetim godinama 19. stoljeća, kada se po 
pripojenju Krajine i banovanju Khuena Hedervaryja javlja novo školsko pitanje. Učitelji 
započinju inicijativu gradnje Učiteljskog doma, te propitkuju moguću reviziju Zakona o 
školstvu, budući da bi on morao biti svevažeći za sve dijelove zemlje. Kako bi se sva prosvjeta 
ujedinila 1886. godine održana je I. Opća skupština Saveza hrvatskih učiteljskih društava na 
kojoj su donijeli zajedničke zaključke - zahtjev za proširenjem Zakona 1874. na područje 
Krajine, ali i neke novosti: produljenje niže pučke škole na šest godina, dok bi viša pučka 
škola trajala 8 godina. Većina prijedloga prihvaćena je u novom, Drugom školskom zakonu 31. 
listopada 1888. koji je bio jedinstven za svo naše područje. Vjerski predstavnici su ga dočekali 
s olakšanjem jer je pravo javnosti bilo dano svim školama, i onim konfesionalnim, ukoliko su 
ispunjavale zadaću općih javnih škola, lako je to bio pomak prema povezivanju prosvjete i 
unifikaciji školstva, bio je pomalo nazadan po položaju samih učitelja. Socijalni status učitelja 
ovim se Zakonom opet snizuje, s ujednačavanjem i smanjivanjem plaća i prihoda, 
određivanjem radnog vijeka na 40 godina, a učiteljicama se u slučaju udaje onemogućavao 
daljnji rad. Ipak, učitelji su se imali čemu radovati - u Zagrebu je 1889. otvoren Hrvatski 

16 Franković, Povijest, 164. 

učiteljski dom, prvi takav u Austro-Ugarskoj monarhiji i drugi u Europi. Prosvjetari, okupljeni 
u razna društva poput Učiteljske zadruge, Hrvatskog pedagogijsko-književnog zbora ili pak 
Saveza hrvatskih učiteljskih društava nastavili su se i u narednim desetljećima boriti za bolje, 
modernije školstvo, nove metode odgoja i obrazovanje učitelja. U sklopu časopisa Napredak 
izdavali su se službeni propisi, naredbe i promjene u vezi školstva, ali i ideje i stavovi 
pojedinaca, učitelja i pedagoga kojima je stalo za bolje obrazovanje i bolji odgoj, te na kraju za 
bolje društvo koje se gradi u školama. 




Broj 1. U Zagrebu, I. Lialopaila 1859. 

‘as? ra i 



Tečaj 


1:5 


*4 


Časopis za učitelje, odgojitelje i sve prijate 1 ^ 814 
mladeži. 


mi 

§ 


Ovaj list iclui 1. I 15. svakog mvscca na čitavom arku. — Coua mu je t stoL 50 nov. sa domaće; 
sa vanjske 3 stol. poštom. Za pol godine polovlć*. 


Prog r a m. 


Ima u nas mnogo duševna polja, što žalibože još na ugaru 
leži i gdč je malo tko obertnim plugom zabrazdio. Takovo polje 
jesu manji učevni zavodi naši — naime početne učione. — 
S toga mi misli te misle, kako bi osčtljivu nedostatku i ovđč 
doskočili, — pa eto! dadosmo si prijateljske desnice, te odlučismo 
nežaleć truda ni troška izdavati školski časopis pod naslovom: 
„Napredak**. Tko napćrvo negrode, toga bčrzo občde; napčrvo 
pako nemožemo, doklegoder početak k napredku i naobraženju 
mlađjega naraštaja — obezbčdjen od svakoga krivog upliva — 
nebude učveršćen i Osčguran. Zadaća će zato bit našega škol¬ 
skoga lista, da so učiteljem, odgojiteljem i svim prijateljem mla¬ 
deži prčko verstnih pedagogičnih Članakah svake struke pruži 
sredstvo i predoči način, čim i kako bi valjalo obraditi rahlu 
zemljicu dčtinja serca, da bude i dobar keršćan i vrčdan gradja- 
nin, te tako dvojaku cčl družtva čovččjega — blagostanje duševno 
i tčlcsno promakne, pospčši i uglavi. 

Istina, krčpost i posestrima njezina ljubav, to su ona tri 
alcm-kamcna, koja treba da nakite dušu dčteta; a to jim uman 
učitelj, koi pozna svetinju serdašca dčtinjega, mora priličnim na¬ 
činom pribaviti, ako iole želi tcžkom i krasnom zvanju svojem 
savčstno odgovoriti. 

Istina ima zaokupit i opleraenit dušu; dakle umu se pred¬ 
staviti kao skrajnji resultat pomišljonik izpitab i mudrovanja ljud- 


Slika br.3. Časopis Napredak, prvi broj 

2.2 O ŠKOLAMA ZAGREBAČKE SRAMOTNE KNJIGE 


Sredinom 19. stoljeća u gradu Zagrebu javno su djelovale 3 glavne učione - 2 muške, 
Kaptolska glavna učiona i Uzorna (Gornjogradska) glavna učiona i I ženska, Glavna 
djevojačka učiona. 1865. godine je otvorena i treća muška učiona, Donjogradska glavna 
učiona, da bi se u osamdesetim godinama otvarale i llička, Petrinjska, a zatim i ostale škole na 
području grada Zagreba. U zapisima Zagrebačke Sramotne knjige pronalazimo zapise iz 
Uzorne glavne učione i Donjogradske glavne učione. 




Slika br.4. Zgrada Donjogradske pučke škole (danas OŠ J.J.Strossmayera), oko I900.g. 

UZORNA GLAVNA UČIONA 


U razdoblju od 1857. do 1875. godine Sramotna je knjiga pripadala Uzornoj glavnoj 
učioni. Među oskudnim povijesnim izvorima ponegdje se spominje i kao Izgledna glavna 
učiona, Glavna gradska učiona, Gornjogradska glavna učiona ili kao Kraljevska vježbaonica. 
Nije poznat datum osnivanja ove škole, ali budući da je tokom povijesti bila usko povezana s 
preparandijom, kao njezine temelje možemo uzeti Glavnu narodnu učionu iz vremena Marije 
Terezije, osnovanu oko 1776. godine. Glavna narodna učiona je također bila četverogodišnja 
i nju su polazili i vježbenici za učiteljsko zvanje. 17 Među školskom statistikom se 1827. godine 
spominje kao Kraljevska normalna glavna škola s nekoliko smjerova: narodna škola, civilni ili 
realni razred, crtarska škola, glazbena škola i preparandijalni tečaj. 18 Glavna narodna učiona 
se spominje sve do četrdesetih godina 18. stoljeća: za vrijeme ravnatelja Josipa Šufflaya 
uređen je brežuljak ispred Opatičkih vrata na Sjevernom šetalištu, koja su srušena i na čijem 
je mjestu 1839. godine otvorena nova školska zgrada na 2 kata. 19 Za vrijeme ravnatelja Josipa 
Stajdohara (1842.-1847.) otvara se i nedeljna škola 1846. godine s prvim učiteljem Ferdom 
Mlinarićem. 20 1849. godine nakon preuređenja je otvoren učiteljski zavod Učiteljna učionica 
zagrebačka (od 1850. Zagrebačka muška učiteljska škola) u zgradi grkokatoličkog sjemeništa 
u Gospodskoj ulici. Ipak, ovim su odvajanjem preparandije i škole budući učitelji ostali bez 
praktičnog vježbanja u školi. 

Slijedi nekoliko godina „šutnje izvora" do spomena Gornjogradske učione 1852. godine, 
podijeljene u 3 razreda te gornji i donji odsjek I. razreda. 21 Nekoliko godina kasnije, uz nju se 
spominje otvaranje Male realke, a 1855. godine je ponovno u njezinu zgradu premještena i 
učiteljska škola. 22 Sve tri institucije se odlukom c. k. ministarstva za bogoštovlje i nastavu 
1856. godine spajaju pod zajedničku upravu i ravnateljstvo Franje Sladovića do 1858., Josipa 
Torbara do 1860. i Franje Klaića do 1874. godine. 23 

Od 1861. godine redovito se izdaju školska izvješća za pučke škole na području grada 
Zagreba. Tako saznajemo da su te godine uz Gornjogradsku/Izglednu djelovale i 
Gornjogradska ženska pučka škola, Kaptolska muška i Kaptolska ženska pučka škola. Uz 


17 Čuvaj II, 68. 

18 Čuvaj II, 326. 

19 Čuvaj III. 190. 

20 Čuvaj III. 173. 

21 Čuvaj IV, 81. 

22 Čuvaj IV, 204. 

23 Čuvaj IV, 213, 217. 


12 




novosti iz škola i statistiku, izvješća sadržavaju i popise učitelja i učenika po razrednim 
odjeljenjima. U Gornjogradskoj učioni je radilo 5 učitelja: Ferdo Mlinarić, Ferdo Vuksanović, 
Vjenceslav Marik, Ivan Šah i Ivan Stožir. Škola je bila podijeljena u 4 razreda: j. razred je 
polazilo 58 učenika, 2. razred 80, 3. razred 89, a 4. razred 84 učenika. 24 

Od 1865. godine na svim se glavnim učionama uvodi opetovna obuka, škola ponavljanja 
naučenog gradiva za učenike koji su završili četverogodišnje obrazovanje. Na Uzornoj učioni 
je ona bila organizirana u viši i niži odjel, a poučavali su učitelji Marik i Vuksanović s 
vjeroučiteljem Kučenjakom. Uz opetovnu obuku se uvodi i obuka u risanju za šegrte, 
organizirana, ovisno o znanju, u 3 različita odjela. 25 

U školskom se izvješću godine 1866767. spominje potreba za novom zgradom, jer je 
trenutna bila neodgovarajuća. 26 Nije navedena nova lokacija škole, ali se sljedeće godine 
spominje smještaj u „dobroj, zasebnoj zgradi". 27 

Obilježavajući stotu godišnjicu zagrebačkog učiteljišta, zagrebačka je preparandija ponovno 
preustrojena 1875. godine: Gornjogradska glavna učiona na kojoj su se vježbali učiteljski 
pripravnici pretvorena je u vježbaonicu uz mušku preparandiju. 28 Kao i svake školske godine, 
došlo je do promjene među nastavnim osobljem, a većina učitelja (kao i Sramotna knjiga) 
prešla je na Donjogradsku glavnu učionu. 

Vježbaonica uz mušku preparandiju će djelovati sve do 1892. kada se seli na Donji grad, a na 
njezinom mjestu otvara Gornjogradska dječačka niža pučka škola. 29 


24 Izvestje o Kraljevskom učiteljištu i glavnih pučkih učionah slobodnog kraljevskog i glavnog grada Zagreba, šk. 
god. 1861. (dalje: Izvjestje...). 

25 Izvestje..., šk. god. 1866. 

26 Izvestje..., šk. god. 1867. 

27 Izvestje..., šk. god. 1868. 

28 Napredak 22 (1875), 25 (1886). 

29 HR-DAZG-194 Državna mješovita pučka škola Gornji Grad, historijat stvaratelja fonda. 

DONJOGRADSKA GLAVNA UČIONA 

Zbog sve većeg broja učenika koji su pohađali škole, 60tih se godina 19. stoljeća 
pokazala potreba za otvaranjem još jedne škole na području Donjeg grada. Grad Zagreb 
kupuje kuću Sorgovih u Samostanskoj ulici, a škola započinje s radom 22. listopada 1865. 
godine kao Donjogradska glavna učiona u Zagrebu. 30 Iz imovnika saznajemo da je škola imala 
4 razredne učione, risaonicu i crkvicu posvećenu sv. Vjekoslavu. Svaka učionica je imala 8 
klupa, učiteljski stol, 3 stolca i školsku ploču. Školsko predsoblje je kasnije uređeno kao 
ravnateljska pisama sa stolom, stolcem s naslonom i velikim ormarom za nastavna pomagala. 
Od nastavnih sredstava se spominju zemljovid, toplomjer, globus i razne slike. 31 

Školu u narednim godinama polazi sve više učenika i 1870. godine se otvaraju dva dodatna 
razreda, organizirana kao paralelke (A i B odjel razreda). 1873. godine otvorena je treća, 
godinu dana kasnije i četvrta paralelka, dok su 1881. godine u prvi razred upisana čak 3 odjela 
(A, B i C), zbog čega je škola i preuređena, kako bi se u nju smjestilo 9 razreda. 

Kao i u ostalim glavnim školama, redovito se provodila i opetovna obuka, prijepodne 
srijedom 2 sata i nedjeljom 2 i pol sata. Naredbom iz 1875. godine opetovna je obuka 
preustrojena i podijeljena na opetovnjake i analfabete. Svi učenici su od sada svoje 
obrazovanje nastavljali na višim i nižim tečajevima opetovnica na Donjogradskoj školi, dok je 
za nepismene mladiće bila organizirana nastava analfabeta na Kaptolskoj školi. 1878. godine je 
i taj tečaj premješten na Donjogradsku školu. Tečaj analfabeta je organiziran za mladiće 
starosti između 14 i 17 godina, većinom mlade šegrte bez ikakvog općeg znanja. Zanimljiv je 
podatak da je većina mladića koji su pohađali tečaj iz Zagorja: 1883. godine je tečaj pohađalo 
njih 76, a samo je jedan bio iz Zagreba, a ostali iz Zagorja. 32 S obzirom na broj šegrta u gradu, 
polazak tečaja nije bio redovit; mladići su nezainteresirani, a nerijetko i sami majstori teško 
puštaju dragocjene ruke na nastavu, dok su učitelji redovito ukazivali na potrebu obrazovanja 
budućih privrednika. Kako bi povećali broj obrazovanih šegrta, 1885. godine se počela 
naplaćivati školarina od 5 forinti i globa majstorima ukoliko ne bi pustili svoje šegrte na 
tečaj. 33 Novim obrtim zakonom 1886. godine regulirano je obrazovanje šegrta; u zgradi je 
svečanom misom i molitvom sv. Josipu otvorena šegrtska škola koja će od 1890. djelovati 


30 HR-DAZG-207 Državna mješovita pučka škola u Samostanskoj ulici, historijat stvaratelja fonda. 

31 Izvjestje..., šk. god. 1866. 

32 Izvjestje..., šk. god. 1883. 

33 Izvjestje..., šk. god. 1885. 


14 



zasebno. 34 Šegrtska škola, podijeljena u viši i niži tečaj, obrazovala je buduće tesare, tapetare, 
postolare, bravare, klesare, krojače, a jedan od poznatijih učitelja na školi je bio poznati slikar 
Ferdo Quiquerec. 35 

Zbog sve većeg interesa malih čitača škola je podnijela zahtjev građanima za donacijom knjiga 
kako bi se u školi otvorila školska knjižnica. 1887. u školi je otvorena knjižnica, isključivo za 
„učenike koji se dobro ponašaju i uče“, a radila je četvrtkom od 8 do 9 sati. 36 

Sve više se povećava broj učenika; školska izvješća iz 1888. godine govore kako je u klupama 
za dvoje sjedilo po troje učenika, što je učiteljima onemogućavalo normalan rad. 37 1890. 
godine školu je, od te godine i petogodišnju, upisalo čak 605 učenika. Zbog pomanjkanja 
prostora četiri su razreda bila smještena u preuređenoj zgradi vojne glazbe u Petrinjskoj ulici. 
Postavljen je zahtjev za novom zgradom, te je Gradsko poglavarstvo kupilo zemljište u 
Samostanskoj 24, svega nekoliko koraka dalje od stare škole. 5. listopada 1890. godine preko 
700 učenika je ušlo u novu dvokatnu školsku zgradu s 13 učionica, gombalištem i kapelicom. 
Uz 5. razred je organiziran i 6., s idejom očuvanja mladih, preslabih za neki zanat ili daljnje 
školovanje, što dalje od ulice i skitanja. 

1892. godine se u blizini otvara kraljevska vježbaonica (uz kraljevsku učiteljsku školu), koja 
rasterećuje dio učenika, a školska knjižnica se spojila s knjižnicom Gornjogradske pučke 
škole u Centralnu knjižnicu zagrebačkih pučkih škola. 38 Školske godine 1893./1894. postavljen 
je novi školski ravnatelj, što možemo povezati i s prekidom unosa zapisa u Sramotnu knjigu. 

Donjogradska pučka škola je kroz kasniju povijest primila i djevojčice 1932. godine, mijenjala 
razne programe ali i svoja imena, da bi danas u istoj zgradi na adresi Varšavske 18 djelovala 
kao Osnovna škola Josipa Jurja Strossmayera. 


34 Izvjestje..., šk. god. 1887. 

35 Izvjestje..., šk. god. 1889. 

36 Izvjestje..., šk. god. 1887. 

37 Izvjestje..., šk. god. 1888. 

38 HR-DAZG-207, historijat stvaratelja fonda. 

2.3 UĐIMO U ŠKOLU 19. STOLJEĆA... 



Slika br.5. Prikaz učionice 19. stoljeća u Hrvatskom školskom muzeju 


Zahvaljujući stoljetnim naporima učitelja i učiteljica udruženih od 1871. godine u 
Hrvatski pedagoško-književni zbor, svečano je 1901. godine otvoren i Hrvatski školski muzej. 
Građa zbirki tog muzeja počela se prikupljati još prije, na inicijativu pedagoga Antuna Cuvaja, 
da bi danas Muzej u stalnom postavu prikazao preko tisuću eksponata, od zbirke učila, 
nastavnih pomagala i školske opreme, udžbenika i priručnika, radova učenika i nastavnika, 
školskih propisa, do nama posebno vrijedne arhivske zbirke, zbirke fotografija te 
dokumentacije o školstvu. 

Među zanimljivijim dijelovima stalnog postava jest i prikaz učionice 19. stoljeća. Na 
zvuk zvonca uđimo među male drvene učeničke klupe, pogledajmo na učiteljski stol na kojem 
stoji globus, na čelu sobe školska ploča s kredom i spužvom, na zidovima velika drvena 
brojalica, zemljovidna zavičajna karta, botaničke ilustracije i nekoliko prepariranih ptica, dok 
nas s vrha zida simbolično sve promatra Raspelo i slika kralja Franje Josipa I. Zamislimo li se u 
toj učionici, prepunoj đaka različitih razina znanja, različitih interesa, različitog porijekla i 
odgoja, pokušajmo i čuti šaputanje, brbljanje, buku i nemir, lupanje perom po klupama, a 
onda i glas učitelja koji nastoji unijeti red, mir, stegu, ali prenijeti znanje i odgoj. Zamislimo 
moguća pitanja u glavama sedmogodišnjaka kada uče napamet najčešće nerazumljivo gradivo 
ili desetogodišnjake kojima su šale ili spačke zanimljivije od učiteljevih riječi. Zamislimo i 
položaj učitelja koji mora izaći na kraj s pedesetak potpuno različitih učenika, zainteresirati ih 


16 
















za gradivo ili pak ih nekoga kazniti šibom za uporan nemir. Zanimljivo piše tadašnji pedagog iz 
dječje perspektive: „Nečudim se, što se djeca tako plaše učione, kada čuju, da se tamo sjedi 
smirom na jednom mjestu po 5 i 6 satih na dan, docim bjahu kod kuće uviek slobodni, ili na polju, ili 
na dvorištu skačući, igrajući se ili pjevajući. Djetetu bila je već muka, kada mu majka zabrani, da 
neizlazi iz sobe, a kamo bi sada, gdje se ima podvrći po svom sudu tako strogu zaptu.“ 39 


39 Nepoznat autor, „Kako valja postupati s početnici, da jim škola omili i daju rado polaze" u Napredak 18 
( 1861 ), 280 - 281 . 

3. SRAMOTNA KNJIGA 


Za vrijeme cara Josipa II, u drugoj polovici 18. stoljeća u škole se uvode dodatne 
disciplinarne mjere kojima se odgojno usmjeravalo učenike: počasne i sramotne knjige. 40 
Sramotne (Strafprotokoll, crne knjige) samim svojim imenom popisuju učenike koji su kršili 
školska i društvena pravila i za to bili kažnjeni, dok se u počasne (zlatne, Ehrensbuch) 
upisivalo odlične, marljive i uzorne učenike s pohvalom na kraju školske godine. Danas je u 
zagrebačkim arhivima sačuvano nekoliko počasnih i sramotnih knjiga; Antun Čuvaj spominje 
najstariju poznatu sramotnu knjigu škole bivšeg krajiškog područja u Slunju, iz 1827. godine, 41 
dok Hrvatski školski muzej kao najstariju u svojem fundusu navodi Zapisnik kazni pučke 
škole u Kaniži iz 1853. godine. 

Sramotna knjiga otkriva nam onaj aspekt školske svakodnevice koji ostaje izostavljen 
iz službenih školskih dokumenata, one jednostavne svakodnevne situacije u učionicama i izvan 
njih u kojima su glavni akteri neposlušni dječaci, dječaci željni pustolovina ili pak „slavni" 
kršitelji reda i pravila. 



Slika br.6.John George Brown Banda (The Gang), oko 1894. 


40 Čuvaj II, 17. 

41 Čuvaj II, 17. 

3.1 ZAGREBAČKA SRAMOTNA KNJIGA 



Slika br.7. Sramotna knjiga Glavne učione (HŠM) 


Zagonetni popisi učeničkih nepodopština sakrili su se u knjizi tvrdih crnih korica sa 
stiliziranim ornamentom listića i utisnutim polukružnim naslovom „Sramotna knjiga". 
Tridesetak je učitelja i učiteljica u pola stoljeća na šezdesetak listova popisalo više stotina 
učenika u više od tisuću prijestupa. Svaki je upis navodio ime učenika, prijestup zbog kojeg ga 
se upisuje, određenu kaznu ili opomenu te datum kada je prijestup počinjen ili kazna izvršena 
uz potpis odgovornog učitelja. Na primjer: 

„Heina Rudolf kažnjen sa dve 
šibe radi osobitoga prkosa i radi toga što je 
dvaput uzastopce pobjegao iz zatvora, 
bio je kažnjen u prisutnosti svoje majke. 

U Zagrebu dne 21/11. 1884. Franjo Šuller“ 42 

Upisi učitelja pretežno su gramatički i pravopisno točni; rijetke su greške formulacije 
upisa ili pogrešno upisana imena učenika, koja su precrtana i odmah ispravljena, bez 


42 „Sramotna knjiga Glavne učione u Zagrebu", Hrvatski školski muzej (HŠM A 185), num. 36. 


19 



naknadnih ispravaka. 43 Češće se kao „pogreške upisa" samo precrtavaju imena i prezimena 
učenika. 44 Pretpostavljam da se radilo o pogrešno prijavljenim učenicima, ali nije isključeno da 
su i sami učenici pravovremenom isprikom uspijevali izmoliti spas od neke kazne ili upisa u 
knjigu. 

Za vrijeme četrdesetak godina koliko se upisuje u Sramotnu knjigu mijenjao se i jezik i 
pravopis učitelja. Slobodno možemo zaključiti kako je Sramotna knjiga većinom pisana po 
tada važećem korijenskom pravopisu. Prve godine zapisa otkrivaju upotrebu štokavske 
ekavice (Vekoslav, poleće, pobegli..) koja se kasnije, s općim razvojem hrvatskog jezika, 
razvila u ijekavicu. 



Slika br.8. Stranica iz Sramotne knjige (HŠM) 

Što se tiče upisa imena učenika, ona su često skraćivana u upisima; npr. ime Ljudevit 
često je zapisano kao Ljud. (ili pak nadimak Lujo), Stjepan - Stj., ili pak u inačici kao npr. 
Gjuro-Jura. Česte su i nesuglasice oko upisa prezimena stranog porijekla, na primjer učenika 
Vollmost Eduarda koji je, ovisno o učitelju, upisivan kao Vollmost, Volmost ili Folmost ili pak 
prezimena Tatzer-Tatcer, Szpurnay-Špurnej, Pichler-Pihler i dr. Potvrđuju to i dvije oprečne 
prakse 19. stoljeća: Babukićeva „Piši za oko, govori za uho“ i popularnija Adlerova „Piši kako 
govoriš U nekoliko je navrata prezime učiteljice bilo zapisano kao posvojni pridjev od 

43 Sramotna knjiga, 19, 63. 

44 Sramotna knjiga, 99. 

prezimena (slično patronimu), npr. Olga Šah - Olga Šahova, Hopler - Hoplerova; u čemu 
prepoznajemo ostatke patrijarhalne kulture. 

Prvi upisi učenika započinju 1857. godine na Uzornoj učioni. Slijedimo li (naknadnu) 
paginaciju izvedenu u Školskom muzeju, nekoliko je godina nezabilježenih ili neevidentiranih 
kažnjavanja, točnije od 1858. do 1866., te od 1870. do 1872. godine. Nekoliko je i dodatnih 
zapisa, priloženih na kraju knjige, iz 1863., te 1865.-1868. godine kojima bismo mogli 
nadopuniti ,,rupe“ u evidenciji. 45 Od dolaska knjige na Donjogradsku glavnu učionu 1875. 
godine evidencija se vodila redovito, sve do 1894. godine kada krajem školske godine 
prestaju zapisi. 

Zapisi su naslovima podijeljeni po školskim godinama, negdje i po polugodištima i 
razrednim odjeljenjima. Vrijeme upisa u Sramotnu knjigu u odnosu na počinjeni prijestup nije 
određeno: neki su učenici upisivani netom po počinjenom prijestupu, a neki tek po zaključku 
sa učiteljske sjednice ili klasifikacije na kraju polugodišta. Tada bi učenici najčešće bili 
zajednički opomenuti. Za svaki zapis u knjizi i izvršenu kaznu je odgovarao sam učitelj, 
odnosno razrednik, koji je taj zapis i unio, dok je neke zapise, osobito one zapisane na 
učiteljskim sjednicama, unio i potpisao ravnajući učitelj škole. 

Svaki upis je podrazumijevao i određeni počinjeni prijestup. Od učenika u 19. stoljeću, 
konkretnije nakon uvođenja slavnog Mažuranićevog zakona 1874., očekivalo se da slijedi 
određena pravila ponašanja - osobito moralna - pod izrazom ćudorednost ili ćudoređe, kao i 
ostala pravila vezana uz školski i nastavni red. Školski su zakoni, kao i pravilnici poput 
Školskog i nastavnog reda davali konkretne propise i pravila ponašanja učenika, ali i njihovih 
učitelja. Učitelj je odgovarao za učenike pred vlasti i pred njihovim roditeljima. U školi je on 
predstavljao oca i vladajući sistem. Učenici su prema tome imali svoje dužnosti i određena im 
pravila i zabrane. 

Ipak, tokom 19. stoljeća mijenja se pogled ne samo na školstvo već i na sam odgoj 
djece, lako nam je iz današnje prespektive možda nezamislivo kažnjavanje učenika zbog 
lijenosti, nemira, kašnjenja ili tučnjave - u tom razdoblju još uvijek se propitkuje i razvija 
položaj djeteta u društvu. Uz to još se propitkuju njegova prava i mogućnosti, kao i među 
učiteljima i vodećim pedagozima tog razdoblja pitanje kažnjavanja, pogotovo tjelesnog. Da 
uđemo u perspektivu 19. stoljeća, potrebno je proučiti tadašnje društvo, kroz što ono sada 

45 Autentičnost i pripadnost dodatnih zapisa na kraju Sramotne knjige se može dokazati popisanim učenicima i 
učiteljima. 

prolazi, u kojem smjeru se razvija? U kojem smjeru se razvija tadašnja pedagogija i školstvo? 
Što očekuju tadašnji učitelji i koji su im ciljevi? I ne manje bitno - kakve su obitelji iz kojih 
dolaze učenici? Kako izgleda svakodnevica tipičnog desetogodišnjaka koji dolazi u pučku 
školu i najčešće pod utjecajem društva radi nepodopštine? 

3.2 ŠKOLSKI I NASTAVNI RED ZA PUČKE ŠKOLE U KRALJEVINAH HRVATSKOJ I 
SLAVONIJI (1875.) na primjerima iz Sramotne knjige 

Kako bismo bolje upoznali razloge i ciljeve Sramotne knjige i kažnjavanja uđimo u 
školski sustav 19. stoljeća. Njega je uvelike obilježio moderni Mažuranićev zakon 1874., 
konkretnije Školski i nastavni red, pravilnik iz 1875., a kasnije i Zakon iz 1888., prilagođen 
novim situacijama u zemlji. Školski i nastavni red točno je propisao obaveze učenika i učitelja i 
odredio mjere kažnjavanja nepoštivanja istih. Kako bih približila održavanje discipline u 
školama, pojedina ću školska pravila potvrditi primjerima iz Sramotne knjige. 

POLAZAK NASTAVE 

Učitelji 19. stoljeća bili su potpuno odgovorni za svoje učenike, kako u privatnom, tako i 
u školskom životu - njihova je glavna zadaća naučiti svoje učenike odgovornom, moralnom 
ponašanju te ih obrazovati za dobre građane. Dužnost im je učenike naučiti na čistoću i red, 
ne samo na tijelu i odjeći, već i u samoj učionici. Obaveza pučkog školovanja trajala je 5 
godina, ne računajući opetovnicu. Učenik je tako od svoje 7. do 12. godine imao obavezu od 
I. listopada, 9 mjeseci redovito pohađati nastavu. Učenik je bio obavezan na vrijeme dolaziti 
na nastavu, ne udaljavati se iz školske zgrade i ne izostajati bez određenog razloga i isprike ni 
jedan sat. 46 Posebna naredba o polasku škole određivala je kontrolu izostanaka i kazne 
predviđene za učenike koji su izostajali s nastave ili pak se skitali. Kažnjavanje je kasnije 
ublaženo zakonom iz 1888. kada su zabranjene tjelesne kazne za učenike koji bi kasnili na 
nastavu. Zanimljivo je primjetiti nekoliko primjera zauzetih roditelja (ili čak braće) koji su i 
sami dovodili ili prijavljivali djecu (ili braću) učiteljima da ih kazne zbog skitanja: 

„Mozor Vitko, učenik II.b razreda, opomenut radi toga što se po ulici poteže i zato u školi 
zakašnjava, te mu zgroženo zatvorom. U Zagrebu, 8. studenog 1886. Varžička“ 47 
„Hermanšek učenik 4.8 razreda dobio šibje (dva šikca) poradi uličnog skitanja i izostajanja iz 
škole. U Zagrebu 20/12 1882. Tomšić“ 48 

„Krok, učenik 4.8 razreda na prijavu brata i sestre opomenut radi skitanja. U Zagrebu, 8. 
veljače 1887. Tomšić“ 49 


46 „Školski i nastavni red za pučke učione u Kraljevinah Hrvatskoj i Slavoniji" (Narodne novine, 1875), čl. 20. 

47 Sramotna knjiga, 56. 

48 Sramotna knjiga, 33. 

49 Sramotna knjiga, 60. 

PONAŠANJE 

Ocjene iz znanja bile su jednako važne kao i ocjene iz ponašanja. Najvažnija zadaća škole 
jest da religiozno i ćudoredno odgaja djecu, te da ih podučava općem znanju i razmišljanju 
potrebnom za građanski život. Učitelju je bilo dozvoljeno služiti se svim zakonom 
dozvoljenim i pedagoški isprobanim sredstvima da djecu odgoji kao valjane članove Crkve i 
države, razvijajući u njima tada bitne vrline - pobožnost i lijepo ponašanje, osjećaje dužnosti i 
poštenja, prema građanskoj zajednici i ljubavi prema domovini i vladaru. Nakon završenog 
obaveznog školovanja, učeniku se izdala otpusnica, u kojoj su bili zabilježeni njegovi podaci, 
ocjene iz znanja pojedinih predmeta, te ocjene iz ponašanja i marljivosti. Polazak škole se 
određivao opisnim ocjenama: „veoma marljiv, marljiv, prekidan i nemaran", dok se moralno 
ponašanje (ćudorednost) određivalo izrazima: „veoma pohvalna, pohvalna, zakonom 
primjerena, bezprikorna i ne bez prikora poradi...". Napredak u znanju se bilježio se sa: 
„veoma dobar, dobar, dovoljan, srednji i slab". 50 Bilo je primjera učenika koji zbog svojeg 
lošeg ponašanja i loše ocjene iz ćudoređa nisu redovito prolazili školske razrede, već ih često 
ponavljali: 

„Pirker, učenik IV.B razreda obtužen da je sa Steinaltom, učenikom III.B razreda počinio 
najgadniji nemoralni čin, što su i oba učenika priznala, da krivci toga čina, osim toga zavodjuju 
ova učenika ostale učenike na ulične nemoralne čine, stoga će oba učenika u budućoj sjednici 
predložiti na izključenje iz pučke škole, odnošno izdati će se obojici pošto su već 12. godina 
prekoračila o pučku školu već pet godina polazila otpusnica iz pučke škole sa klauzulom u 
ćudorednosti: „ne bez prikora poradi posvemašnje moralne pokvarenosti“. ... U Zagrebu dne 
12/6. 1883. Fr. Šuller“ 51 

Škole u 19. stoljeću još su uvijek velikim dijelom konfesionalne i čvrsto povezane sa Crkvom. 
Zakon iz 1874., na malo je liberalniji način ustrojio upravljanje školama, ali i dalje je jedan od 
hitnijih ciljeva bio odgoj kroz vjeru, u ovom slučaju katoličku, koji je vodio u ćudorednost. 
Ono što je povezivalo školu i ćudorednost bila je pobožnost: kako nalaže Školski red, 
vjeroučitelji i svjetovni učitelji su dužni nadzirati školsku mladež pri izvršavanju pobožnih 
dužnosti, a tako i biti osjetljivi na čistoću tijela i jezika u školi. 52 


50 Školski i nastavni red 1875, čl. 16. 

51 Sramotna knjiga, 35. 

52 Školski i nastavni red 1875, čl. 63. 

„Petelinšek Antun kleo je dne 26. oktobra 1886. pred šestoricom učenika g. Boga i zato 
je bio za prvi put po ravnateljstvu opomenut. 21110. 86. Kamenar, vjeroučitelj“ 53 
„Dobrin, Goljak, Krok, Mohović, Koler i Ranč, učenici 3.B razreda kažnjeni šibom, što su pobjegli 
isti dan, kad je bila izpovjed, kući, te se nisu izpovjedali. Iz istih razloga dobili su šibe učenici III.A 
razreda Budek Josip, Domitrović Franjo, Fočić Gjuro, Hess Sandor, Rezdorf Maximilijan. U 
Zagrebu dne 16. srpnja 1886. Nikola Kamenar, vjeroučitelj, Tomšić“ 54 

DISCIPLINARNA SREDSTVA 

Što se tiče održavanja discipline, u pučkim školama od 1875. propisana su i dozvoljena 
sljedeća disciplinarna sredstva: pohvala, nagrada, opomena, ukor, stajanje u klupi, stajanje 
izvan klupe, zadržavanje učenika poslije nastave na duže ili kraće vrijeme uz nadzor učitelja i 
određenu duhovnu radnju (npr. čitanje katekizma), poziv učenika na učiteljsku sjednicu zbog 
ukora, privremeno ili trajno premještanje u niži razred, te privremeno isključenje učenika iz 
škole (iznimno, u slučaju da je konstantno loše utjecao na ostale učenike). 55 Učitelj je imao 
pravo upotrebljavati odgojna sredstva uzimajući u obzir raznolikost djece, a kazne nikada nisu 
smjele vrijeđati moralne osjećaje djece niti ugrožavati njihovo zdravlje. 56 Iz primjera u 
Sramotnoj knjizi je vidljivo da se u zagrebačkim školama ipak upotrebljavaju i druge 
(tradicionalne) mjere discipline poput kažnjavanja šibom ili klečanja. O tom ću se pitanju 
pozabaviti kasnije u ovom radu još detaljnije i povezati ga s problematikom discipline i odgoja 
u 19. stoljeću. 

„Auer, Lipnik i Veselić, učenici II.b razreda počinili su bezstidan čin. Pozvati će se njihovi roditelji, 
da se na to upozore, a u školi odsele ovi učenici im adu izvan klupa u blizini učiteljevoj stajati. U 
Zagrebu, 8. lipnja 1887. Tomšić“ 57 

„Dne 9. listopada 1876. usudi se učenik 3.A razreda Štimec kroz prozor pljuvati na ulicu, baš u 
ono vrijeme, kada najviše svieta prolazi, stoga bijaše isti od 4-5 sati zatvoren uz pismenu radnju. 
Učenik 3.A razreda Eibel bijaše dne 16. listopada radi kletve od 11 - Vi I 
zatvoren, a u zatvoru je morao Zi sata klečati a kroz cielo vrieme učiti katekizam. F.Vuksanović, 
ravn.učit., Ljudevit Tomšić, učitelj" 58 

„Kalaminec, učenik III.B razreda kažnjen je šibom sa tri udarca što je govorio nemoralne 

53 Sramotna knjiga, 56. 

54 Sramotna knjiga, 53. 

55 Školski i nastavni red 1875, čl 23. 

56 Školski i nastavni red 1875, čl 22. 

57 Sramotna knjiga, 65. 

58 Sramotna knjiga, 17. 

rieči i kvario ostalu mladež, kleo mater i učenika Klina tukao. Ako se ovaj učenik u kratko 
vrieme ne popravi morati će se predložiti na izključenje. U Zagrebu dne 4. siečnja. 1886. 
Razrednik bolestan. Franjo Suller" 59 

Kada je učitelj primoran kazniti, kaznit će što je moguće rijeđe i obzirnije, u vidu da je to 
njegova dužnost i moralna odgovornost. 60 

„Radi nečednog ponašanja vanjskog i školskog, štono se po čestih opomenah popravio nije, 
prilikom posetljenja ravnatelja u sramotnu knjigu zapisan biaše: Kovač Josip. U Zagrebu dne 28. 
Ožujka 1857. Franjo Sladović, ravnatelj, Ferdo Vuksanović, učitelj" 61 

„Škrbina Radoslav učenik III.a razreda radi skitanja opomenut i ubilježen u crnu knjigu; s tom 
opazkom, ako će se u buduće skitati, da će šibom kažnjen biti. U Zagrebu, 2 7. listopada 1886. 
Gustav Hackl“ 62 

ODGOVORNOST UČITELJA 

Sam položaj učitelja kao predstavnika oca i vlasti u školi od njega je zahtijevao stalni 
nadzor nad učenicima i izvan škole, koliko mu je to moguće. 63 lako je to danas nezamislivo, 
učitelj je bio odgovoran za ponašanje svojih učenika kod kuće, u crkvi, na ulici i ostalim 
javnim prostorima. A njihovu odgovornost su pomagali i članovi obitelji, ostali građani ili pak 
predstavnici vlasti, poput pandura - te također prijavljivali učenike za počinjene 
nepodopštine: 

„Dne 10. travnja Gjorgjević August učenik IV.B razreda bio u Tuškancu na potepanju, pandur ga 
ulovio i u školu doveo, za to kažnjen sa tri šikca. U Zg, 10. travnja, 1877. F.Vuksanović, rav. 
učit." 64 

„Kralj Jos. i Golub, učenici III.a razreda, kažnjeni šibom radi nepristojnoga ponašanja na ulici i 
radi toga što su opaticah na pošti zvonili i školah zbrisali. U Zagrebu, 7/12. 1883. Al. 
Manzoni" 65 


59 Sramotna knjiga, 45. 

60 Školski i nastavni red 1875, čl. 30. 

61 Sramotna knjiga, I. 

62 Sramotna knjiga, 56. 

63 Školski i nastavni red 1875, čl. 25. 

64 Sramotna knjiga, 19. 

65 Sramotna knjiga, 37. 


26 



„Ljubomir Sinković, učenik II.A razreda radi drskoga ponašanja kod kuće prema majci 
opomenut Zagreb, 23110. 1886. Hackl“ 66 

Učiteljima je bilo važno da, u interesu nastave i odgoja, izgrade dobre i kvalitetne odnose i s 
roditeljima učenika. Osobito je bilo bitno dogovoriti se oko problematičnog učenika, koji je 
često ponavljao svoje prijestupe i kojem kažnjavanje nije koristilo, kako bi zajednički došli do 
rješenja. Na primjer, čim je učitelj opazio da učenik počinje svojevoljno izostajati iz škole, to 
je morao prijaviti njegovim roditeljima. 67 Kao i u slučaju da sami roditelji, ili pak braća, prijave 
učenika zbog skitanja, učitelj je također odgovoran poduzeti određene disciplinske mjere: 
„Žužel Ivan uz svu svoju bezkrajnu nemarnost, još čitave dane okolo poteplje, te niti na objed 
kući ne dolazi. 612. 16. Lš“ 68 

„Koler, učenik 3.B razreda na prijavu i molbu majke dobio šibe poradi 7dnevnog skitanja. U 
Zgb. 28. svibnja 1886. Tomšić“ 69 

Osim disciplinskog reda, bitno je održavati i red u samim školskim prostorijama - učitelj se 
mora pobrinuti da se školske prostorije i namještaj drže u redu i čistima. Za štetu koja je 
namjerno počinjena odgovara i nadoknađuje je sam počinitelj, onaj koji je odgovoran za nju. 70 

„Dne 25. listopada 1869. Novosel Mirko razlio po podu tintu i potro tintarniju. ,..“ 7 ' 

„Ivan Tauhman, opetovničar višega A. odjela razbio ploču u podvornikovoj kuhinji na štednjaku, 
ima platiti I for. 7 novč. troška za popravak bravaru Mesiću, osim toga ima dobiti 4 šibe u ravn. 
pisarni. U Zagrebu, 616. 1886. Tomšić“ 72 

„Hugo Erfort učenik IV.b razreda razbio prozor kojeg ima platiti, a za kogam ostaje preko 
objeda u zatvoru. U Zagrebu 11. lipnja 1886. Š. Horvat“ 73 


Učitelj (ili ravnajući učitelj na većim školama) odgovoran je za redovito vođenje potrebnih 
školskih dokumenata: školske spomenice, školske matice (glavni imenik), razrednice (imenik), 


66 Sramotna knjiga, 55. 

67 Školski i nastavni red 1875, čl. 26. 

68 Sramotna knjiga, 13. 

69 Sramotna knjiga, 50. 

70 Školski i nastavni red 1875, čl. 32. 

71 Sramotna knjiga, 5. 

72 Sramotna knjiga, 50. 

73 Sramotna knjiga, 50. 

tjednika, imovnik školskog pokućstva i učila, službenog pečata, školsku knjižnicu, zbirku 
zakona i naredbi, imenike opetovničara. Način predavanja i odgajanja (metoda) se ne 
prepisuje, ali nadzorni organi moraju pripaziti da se ne eksperimentira (ili u slučaju 
kažnjavanja ne pretjeruje) s metodama, već da se učitelji drže metoda priznatih u praksi, 
znanosti i županijskim učiteljskim skupštinama. U školama s više učitelja, ravnajući učitelj 
redovito saziva jednom mjesečno učiteljsku sjednicu. Članovi sjednice su svi učitelji, 
podučitelji i nuzučitelji (pomoćni učitelji) te škole. Nuzučitelji imaju pravo glasa samo ukoliko 
se radi o njihovim predmetima ili njihovim učenicima. Zadatak učiteljske sjednice jest da se 
učitelji dogovore kako bi skladno postupali u vezi načela nastave, školskog reda i uredbi, o 
stanju nauke, moralnom ponašanju i napretku djece. Na sjednicama se vijećalo o 
disciplinarnim načelima i o slučajevima težih kazni, te se proglašavale najdrastičnije 
disciplinske mjere poput isključenja iz škole. Iz Sramotne knjige saznajemo o praksi mjesečne 
prijave ili opomene većeg broja učenika, ili pak prijedlozima isključenja i ukora: 

„lll.b razred Amigoni Antun upisuje se u crnu knjigu radi nabacivanja s kamenjem na ulici i radi 
silnoga nemira, neposlušnosti i brbljanja u školi. Pust Vladko radi mučenja žaba i radi drzovitosti te 
neposluha u školi. Obojica su osudjena u sjednici učit. sbora na kaznu sa šibom. Fr. Bartuš“ 74 
„Dne 2313. 1874. Javno pred celim učiteljskim zborom ukoreni: Iz I. Egi Viktor, Korbat Ivan. II. 
Županec Franjo, Stubenhofer Josip, Barić Josip, Cerovac Stjepan, Milojević David, Žužel Ivan. III. 
Bardaš Aleksa, Draženović Franjo, Herceg Mijo, Lojbl Viktor, Mišić Sandor, Stigler Franjo. IV. 
Bratanić Lavoslav, Manojlović Ljudevit, Novak Ignac, Petrović Dragutin, Lesar Jakov, Ferenčina Ćiro 
(izbrisao M. Vrbanec, učitelj IV. Razreda)" 75 


74 Sramotna knjiga, I 12. 

75 Sramotna knjiga, 7. 

3.3 ANALIZA DISCIPLINSKIH MJERA U SRAMOTNOJ KNJIZI 


Tokom četrdesetak školskih godina u Sramotnu je knjigu zabilježeno oko 1700 prijava 
(usporedi s Tablicom br. /). Velik se broj učenika, sklonih nepodopštinama, zbog ponavljanih 
djela i čestih opomena, ponavlja u zapisima, tako da je konačan broj učenika koji su (jednom 
ili više) zapisani u knjigu ipak malo manji, oko I 100. Svake je školske godine broj prijavljenih 
bitno drugačiji - on prvenstveno ovisi o ponašanju samih učenika, ali i trenutnom broju 
učenika u školi, o učiteljima koji određuju kazne i trenutim promjenama u društvu. Prve 
školske godine od kada se vodi evidencija kažnjavanja, 1857., upisana su tek 2 učenika. U 
sljedećim desetljećima broj prijavljenih je nepravilno rastao, naglo skočio školske godine 
1885./1886., na stotinjak učenika, da bi broj prijava dosegnuo vrhunac 1890./1891., njih 399, 
najvećim dijelom upravo na učiteljskim sjednicama. Ipak, kako Sramotna knjiga nije službeni 
školski dokumenat, možemo pretpostaviti da je broj kažnjenih učenika vjerojatno veći; 
zasigurno su u svakom razredu kroz dan podijeljene neke manje kazne koje možda nisu bile 
vrijedne spomena u Sramotnoj knjizi ili za koje nije pronađen slobodan trenutak za upis. 
Tako među dodatnim objašnjenjima nekih zapisa pronalazimo i one opaske o prijašnjem 
kažnjavanju učenika, poput Stjepana Hornfelda koji je kažnjen šibom radi pušenja na ulici. 
Navodi se kako je već bio opomenut više puta i kažnjen zatvorom od I I do 12 sati, ali ono 
zapravo svojevremeno nije uvedeno u knjigu 76 . 

Bez obzira na eventualne propuste učitelja oko bilježenja svojih disciplinskih mjera, 
njihove bilješke su dovoljno živopisne i donose dovoljno podataka da pokušamo analizirati 
njihov način razmišljanja - što je za njih prijestup? Što je kažnjivo i na koji način će to kazniti? 
Jesu li doista uzimali u obzir i okolnosti u kojima je počinjen neki prijestup ili stanje u kojem 
se učenik nalazi? U dosta primjera prijava dodatno se naglašava dotadašnji (neuspješni) trud 
da na lakši način riješi sukob, poput isprike za sljedeći, malo drastičniji korak - šibu. Tako je 
učenik Kalaminec zbog nemoralnih riječi i tučnjave kažnjen šibom s tri udarca i pušten s 
upozorenjem prijedloga isključenja, ukoliko se brzo ne popravi 77 , kao i Egi Miroslav, nakon 
što su ostala disciplinarna sredstva iscrpljena. 78 


76 Sramotna knjiga, 106. 

77 Sramotna knjiga, 45. 

78 Sramotna knjiga, 81. 

ŠKOLSKA 

GODINA 

BROJ 

PRIJAVLJENIH 

Upis 

Šibe 

Zatvor 

Opomena 

Ukor 

Prijedlog 

ispisa 

Klečanje, 

stajanje 

Ostalo 

(zadaća, 

nadzor, 

snositi 

troškove...) 

UZORNA (IZGLEDNA) 

1856.-1857. 

2 

2 








- 










1863.-1864 

15 









- 










1865.-1866. 

5 


5 







- 










1867.-1868. 

25 


4 

14 

6 




1 

1868.-1869. 

1 


1 







1869.-1870. 

22 

19 








- 










1872.-1873. 

6 

4 








1873.-1874. 

58 

2 

5 



19 




1874.-1875. 

31 

1 







1 

DONJOGRADSKA PUČKA UČIONA 

1875.-1876. 

76 

9 

16 (7 tjelesna) 

1 

6 





1876.-1877. 

17 


12(2) 

5 




1 

5 

1877.-1878. 

7 


5(4) 




i 


2 

1878.-1879. 

2 


2(1) 







1879.-1880. 

31 


22 

5 

4 





1880.-1881. 

15 


15 







1881.-1882. 

27 


17(1) 

5 


2 




1882.-1883. 

33 


21 

6 

2 


3 


4 

1883.-1884. 

30 


27 

1 

1 





1884.-1885. 

9 


7 


2 





1885.-1886. 

104 


65 

21 

7 


1 


2 

1886.-1887. 

133 

5 

9 

19 

93 



7 

4 

1887.-1888. 

104 

94 

18(1) 

13 






1888.-1889. 

125 

75 

24 

3 

6 


5 



1889.-1890. 

238 

161 

13(1) 

3 

54 





1890.-1891. 

399 

50 

31 (7) 


229 





1891.-1892. 

153 

4 

34(4) 

9 

30 

44 




1892.-1893. 

32 


31 (13) 


1 





1893.-1894. 

3 


3(3) 

















UKUPNO: 

1704 

426 

387 

105 

441 

65 

10 

8 

19 


Tablica br.l. Broj prijava po školskoj godini s obzirom na određenu kaznu 

DISCIPLINSKE MJERE U SRAMOTNOJ KNJIZI 

Za svaki počinjeni prekršaj učenika poduzeta je određena disciplinska mjera/kazna. U 
ovim dvjema školama učitelji su najčešće kažnjavali samim upisom ili opomenom, da bi 
slijedeće disciplinske mjere u kažnjavanju bile zatvaranje u zatvor, klečanje ili stajanje, tjelesno 
kažnjavanje šibom, ukor ili prijedlog ispisa iz škole. Nekoliko je primjera nadoknade nanesene 
materijalne štete ili pak samo stavljanja učenika pod nadzor. 



Slika br.9. Karikatura iz američkih novina The Queensland figaro, 1888. 


UPIS 

Sam upis i općenito pomisao upisa u Sramotnu knjigu stvarao je određene tenzije među 
učenicima, jer bi to značilo i lošiju ocjenu iz ćudoređa, koje je bilo bitno za uspjeh na kraju 
godine i prolaz u idući razred. Nema primjera učenika koji su pohvaljivani za napredak u 
ponašanju (ipak je ovo sramotna knjiga), ali među zapisima ima nekoliko opaski o 
dotadašnjem nekažnjavanju dotičnih učenika koji su se do tada dobro ponašali i na temelju 
toga ipak ishodili slabiju kaznu: 

„Milan Tkalčević - Hugo Erfort IV.b r. radi bacanja kamenjem, pošto su inače bili do sada 
nekažnjeni, ostanu do I. sat u zatvoru. Franjo Gršak IV.b i Ivo Novak lll.b ostaju radi istoga 
prekršaja preko objeda u zatvoru. ... U Zagrebu 1 9. svibnja 1886. Tomšić“ 79 

OPOMENA 

Osim samog upisa u Sramotnu knjigu, najčešće kazne su bile opomena i tjelesna kazna. 
Analizom zapisanih kazni, zaključujem da se učenike najčešće opominjalo, službeno pismeno 
preko 440 puta. Za razliku od ostalih kazni, češće su se opominjali učenici koji su po prvi 
puta učinili neki prekršaj, kao upozorenje i služila je kao kazna za „uobičajene" školske 
prijestupe poput brbljanja, nemira, neposluha ili nepristojnog ponašanja. Uz opomenu se 
često navodio i sljedeći korak u kažnjavanju u slučaju ponovljenog prekršaja, poput 
kažnjavanja šibom ili zatvorom. Najveći broj opomena podijeljen je na učiteljskim sjednicama 
na kojima su učitelji i razrednici zajednički razmatrali disciplinske mjere, te kolektivno, po 
razredima opominjali učenike. Opomena kao vrsta kazne nije prisutna u svim zapisima iz 
školskih godina: najviše je učenika bilo opomenuto u školskoj godini 1890./1891. gdje je od 
četiristotinjak prijavljenih učenika pismeno opomenuto 229 učenika, da bi već iduće godine 
broj opomenutih pao na 30. 

ZATVOR 

Nešto stroža kazna jest zatvor, određeno vremensko razdoblje u kojem je učenik 
zadržan u školi, na jedan ili nekoliko sati ili pak do večeri. Praksa zatvaranja učenika u pravilu 
se u većini škola povećala u vrijeme pokušaja zabrane tjelesnog kažnjavanja, od 1886. godine, 
iako se ona sama u zagrebačkim školama očito nije poštivala. Zatvorom je u ovom razdoblju 
ukupno kažnjeno oko 105 učenika. Učenici koji su zavrijedili kaznu zatvora često su počinili 
teži prijestup ili pak već više puta bili opominjani. Zatvaranje učenika bilo je usko povezano i 
s tematikom prijestupa; u samici je učenik lišen slobode koju je imao za vrijeme skitanja, 
društva nakon tučnjave i razbijanja, prilike za razgovor nakon kletve ili pak objeda nakon što 
je drugom učeniku ukrao žemlju. U nekoliko je slučajeva sam zatvor bio nedovoljno poučan, 
te se učeniku daju dodatne aktivnosti, poput pisanja zadaće ili učenja katekizma uz pola sata 
klečanja kojim je u zatvoru kažnjen učenik Eibel 1876. 80 Određeni pedagozi su se protivili 
praksi zatvora jer su smatrali da gladovanje nije dobro za fizički razvoj djeteta, dok im 


79 Sramotna knjiga, 49. 

80 Sramotna knjiga, 17. 

samoća dopušta smišljanje daljnjih nedjela. 81 Tako tridesetak učenika nije moglo izdržati 
spregu zatvora te su pobjegli bez izvršene kazne koja ih je ipak, kasnije dostigla, u još težoj 
mjeri. Nije nam poznato u kakvoj su prostoriji učenici izdržavali kaznu zatvora; u nekoliko se 
primjera spominje samotni zatvor, zatvor u kaznionici i zatvor u komori, dok Dragutin Hire u 
svojim memoarima spominje zatvaranje učenika Gornjogradske uzorne učione u kokošinjac. 82 

TJELESNO KAŽNJAVANJE ŠIBOM 

Ukoliko kazna opomenom ili zatvorom nije postigla svoj cilj i učenik je ponovno kršio 
pravila, učitelji su posezali za tjelesnom kaznom. Što se tiče tjelesne kazne, ona je najčešće 
podrazumijevala udarce šibom, dok druge vrste tjelesnog kažnjavanja u smislu nanošenja boli 
nisu spomenute. Među četrdesetak prijava je kao kazna navedena „tjelesna kazna", ali 
pretpostavljam da je to podrazumijevalo kaznu šibom. Na 387 učenika koji su dobili kaznu 
šibe podijeljeno je preko 610 udaraca. Najviše je šibom kažnjenih učenika u školskoj godini 
1885./1886., kada je od 104 prijavljenih šibom kažnjeno preko 65 učenika, dok u pojedinim 
školskim godinama nije zabilježena (ili podijeljena) ni jedna kazna šibom. Usporedimo li s 
Tablicom br. 3. količina udaraca šibom je najčešće bila neodređena, u 265 slučajeva, ali ima i 
zapisanih brojeva udaraca. Među zadanim brojevima udaraca najčešće su bila 2 (u 106 
slučajeva) ili 3 (III slučajeva) udarca ili šikca, dok je učenik Hržica Ljudevit zbog težine 
počinjenog prijestupa zavrijedio čak 7 udaraca. On je naime, učenicu škole milosrdnica, 
Eleonoru Pregsel, ubo nožem u ruku i zaradio pismenu prijavu ravnateljstva te škole. 

Zapisi šturo progovaraju o okolnostima kažnjavanja; kako su učenici kažnjeni, gdje i tko ih 
je kaznio. Osim nekoliko primjera gdje je navedeno šibanje po gaćama, hlačama, pa čak i goloj 
koži, nije navedeno jesu li te kazne bile izvršene isključivo po stražnjici ili po prstima. 83 Samo 
je jedan primjer zabilježenog mjesta kažnjavanja, u ravnateljskoj pisarni iz 1886. godine gdje je 
opetovničar Ivan Tauhman kažnjen zbog razbijene ploče u podvornikovoj kuhinji. 84 Dva su 
slučaja gdje je točno navedena osoba koja je izvršila tjelesnu kaznu: tako je 1876. školski 
podvornik Herak sa 5 šikaca kaznio Juru Grahovca zbog krađe novca tetki 85 , a neki pandur je 
1877. pripomogao da Zorčić Josip bude tjelesno kažnjen zbog skitanja i izostajanja iz škole. 
Zanimljivo je primjetiti u desetak primjera prisutstvo drugih osoba u izvršenju tjelesne kazne: 


81 P.O. „O zatvoru djaka preko podne spojenu sa gladovanjem 1 ' u Napredak 6 (1875). 

82 Sramotna knjiga, 59, 70. 

Dragutin Hire, Stari Zagreb, sv. I. (Zagreb: Matica hrvatska, 2008.), 141. 

83 Sramotna knjiga, 17, 18, 22. 

84 Sramotna knjiga, 50. 

85 Sramotna knjiga, 15. 

najčešće majke ili oca, roditelja zajedno, ali i brata, djeda, ravnatelja, razrednika ili čak cijelog 
učiteljskog zbora. 86 

Rijetka kazna je bila i klečanje, odnosno stajanje; svega 8 učenika je moralo fizički trpjeti 
klečući ili stojeći na mjestu: Auer, Lipnik i Veselić koji su zbog počinjenog bestidnog čina 
morali stajati izvan klupa u učiteljevoj blizini 87 ili pak Tkalčić Ivo koji je kažnjen klečanjem 2 
sata zbog nepristojnih riječi. 88 

UKOR I KAZNA PRED ISKLJUČENJE 

Ukor je, kao kazna pred učiteljskim zborom i kazna pred isključenje, podijeljen u tek tri 
školske godine: 1874., kada je bilo ukoreno 19 učenika, 1881., kada su bila ukorena dvojica te 
1891., kada je podijeljeno najviše ukora, čak 44 učenika od 153 prijavljenih. Najdrastičnija 
kazna, prijedlog isključenja ili ispisa iz škole, dostigla je nekolicinu „najproblematičnijih" 
učenika, s kojima profesori očito nikako nisu mogli izići na kraj i na kojima su zbilja iscrpili 
sve moguće disciplinske mjere, poput Kolera Antuna, Radočaj Rajnharda, Fortunato Ljudevita 
i drugih. Učitelji su im dali dovoljno prilika da poprave svoje ponašanje ali oni ipak nisu 
priznavali njihov autoritet. Zbog zanimljivosti tematike njima ću se dodatno posvetiti kasnije, 
ali među kažnjenima se ističe slučaj učenika Radočaja Rajnharda, prijavljivanog više puta zbog 
skitanja te laganja i neurednosti, za kojeg učitelj traži ispis iz škole 1889. 89 , ali je učenik očito 
zadržan u školi, budući da je u narednim mjesecima ponovno prijavljivan za tučnjavu na 
procesiji, nemir i nemaran polazak sv. mise. 

OSTALE KAZNE 

Tematika počinjenog prijestupa ponekad je zahtijevala i prilagođenu kaznu. U slučaju 
počinjene materijalne štete, poput razbijenog prozora 90 , bačenog šešira pod mlin 9 ' ili 
razbijene ploče štednjaka ona je morala biti nadoknađena, lako je u Sramotnoj knjizi 
navedeno više slučajeva razbijanja, tek je u desetak primjera učitelj prepoznao potrebu 
nadoknade štete (zbog razbijanja su češće učenici bili šibani ili zatvarani, pretpostavljam i 
zbog njihovog teškog materijalnog statusa). Ostale kazne koje su učenici morali izvršiti bile su 
pisanje dodatnih zadaća, čitanje katekizma ili pak bi ih učitelji samo stavili pod posebni nadzor 


86 Sramotna knjiga, 15, 16, 20, 21, 36, 60, 69, 70, 73, 96, I 15. 

87 Sramotna knjiga, 65. 

88 Sramotna knjiga, 60. 

89 Sramotna knjiga, 78. 

90 Sramotna knjiga, 49. 

91 Sramotna knjiga, 4. 

3.4 ANALIZA PRIJESTUPA IZ SRAMOTNE KNJIGE 


Nakon što smo se upoznali s praksom kažnjavanja u navedenim zagrebačkim školama, 
proučimo i učeničke prijestupe i razloge koji dovode do kažnjavanja. Slovenska pedagoginja 
Monika Govekar Okoliš, na sličnu temu istraživanja razdijelila ih je na 5 uzroka: međusobni 
odnosi (drskost, laž, besramnost), odnosi prema sebi (nečistoća, zanemarenost, pušenje, 
tjelesno držanje), ponašanje na nastavi (brbljanje, nemir, nepažljivost), odnos prema nastavi, 
školi i drugim aktivnostima (kašnjenje, odsutnost) i zabrane u javnom životu ( hora legalis, 
odlazak u gostionice, kavane, ometanje javnog društva). Ovdje je cijeli spektar razloga 
prijestupa koje sam pokušala okupiti u 13 različitih skupina. 

NEPOSLUH, NEMIR, NEMAR, RAZUZDANOST, PRKOS, BRBLJANJE I LIJENOST 

Učiteljima je bilo najteže izaći na kraj s uobičajenim problemima ponašanja učenika, 
običnim manama 92 kako ih naziva Ferdo Vuksanović, tipičnim za dječake tog razdoblja: 
neposluhom, nemirom, nemarom, razuzdanošću, prkosom, osorom, brbljanjem i lijenošću. 
Potvrđuju to i sami učitelji u živopisnim opisima učenika koji su jako nemirni, uvijek nemirni i 
prkosljivi, veoma zli, prijavljeni zbog prekomjerne razuzdanosti, prevelike nepazljvosti, 
neprestanog/vekovitog šaptanja, neprestanog/ neobuzdanog/prevelikog nemira, tvrdokorne 
neposlušnosti, izvanredne/beskrajne nemarnosti, osobitog prkosa, lijenosti u nauku, pa i izvanredne 
nemarnosti u risanju. lako su sami prijestupi jako različiti, u prijavama redovito idu zajedno, pa 
ih nisam izdvajala u posebne skupine. Za takvo ponašanje je u sramotnoj knjizi zapisano 
preko 980 prijava, više od polovice od ukupnog broja prijava. Zanimljivo je pratiti broj 
prijavljenih po školskim godinama, gdje vidimo porast prijava od školske godine 1887./1888., 
gdje je od stotinjak prijavljenih osamdesetak nemirnih i razuzdanih učenika, te vrhunac 
1890./1891. gdje je od 400 prijavljenih učenika, zbog nemira, neposluha i lijenosti prijavljeno 
gotovo 320 učenika (usporedi s Tablicom br.2.). 

Učitelji su kažnjavali dječake i za neprimjereno trčanje. Prijavljeno je nekoliko učenika za 
trčanje po razredu, od kojih su neki zatečeni na trčanju po samim klupama 93 ili pak što su 
nepodnosiv prah zdigli u razredu. 94 


92 Zapisnik učiteljske sjednice Donjogradske pučke škole, 7.4.1876. (HR-DAZG-207). 

93 Sramotna knjiga, I 14. 

94 Sramotna knjiga, 8. 

ŠKOLSKA 

GODINA 

BROJ 

PRIJAVLJE 

NIH 

Neposluh, 

nemir, nemar, 

razuzdanost, 

prkos, osor, 

brbljanje, 

lijenost 

Nečedno, 

neuredno, 

nepristojno 

ponašanje 

Bijeg iz 

zatvora 

Prijetnja, 

pljuvanje, 

plašenje 

konja, nered, 

izgred na ulici 

Tučnjava, 

ranjavanje, 

bacanje 

kamenja, 

pijeska 

— j - 

Trčanje po 

ulici, razredu 

Kockanje, 

ulazak u 

kazalište 

Bacanje, 

trganje stvari, 

razbijanje, 

črčkarije 

Kletva, 

bogogrđe, 

besramne 

riječi, laganje 

Kašnjenje u 

školu, 

izostajanje, 

odlazak, bijeg 

s vjeronauka, 

mise 

Skitanje, 

prosjačenje 

Krađa 

Pušenje 


1856. -1857. 

2 


2 













- 
















1863.-1864. 

15 

15 














- 















< 

z 

1865.-1866. 

5 

2 



1 







3 



o 

- 















_] 

1867.-1868. 

25 

1 


2 


10 

4 

6 

10 






N 

1868.-1869. 

1 









1 





< 

1869.-1870. 

22 

17 





2 


1 


2 




Z 

- 















CĆ. 

o 

1872.-1873. 

6 

6 













N 

1873.-1874. 

58 

37 



2 











1874.-1875. 

31 

7 

1 1 


8 

3 



1 

1 






1875.-1876. 

76 

53 

15 

1 


1 




1 

1 

2 

9 



1876.-1877. 

17 

1 



3 

10 



1 

1 


1 



<r 

1877.-1878. 

7 




1 

1 





1 

1 


3 

z 

1878.-1879. 

2 












2 


o 

1879. -1880. 

31 

5 

1 


2 

5 



7 

4 


4 

6 

4 

'U 

D 

1880. - 1881. 

15 

1 







4 

7 


1 

6 


< 

1881.- 1882. 

27 

2 

1 

1 

10 

2 



1 

5 

4 



1 

>U 

1882.-1883. 

33 

4 

6 



15 



7 

2 

2 

2 



D 

Q_ 

1883.-1884. 

30 

2 

4 

2 

8 

1 1 



3 

7 


1 

1 

1 

< 

1884.-1885. 

9 

1 




4 



1 

1 

2 

1 



LO 

1885.-1886. 

104 

12 

3 

5 

12 

22 



29 

12 

1 1 

1 1 

9 

1 

O 

< 

1886.-1887. 

133 

23 

1 1 

2 

5 

7 

1 


6 

15 

55 

9 

5 

3 

d2 

1887.-1888. 

104 

85 

1 


2 





1 

10 

2 

1 

4 

O 

1888.-1889. 

125 

89 

3 


8 

4 




8 

7 

20 

4 

24 

Z 

1889.-1890. 

238 

176 

36 

3 

2 

2 




18 

5 

35 

4 

18 

0 

1890.-1891. 

399 

316 

2 

6 

22 

12 

3 


1 

5 

7 

9 

6 

9 


1891.-1892. 

153 

139 

43 

4 

13 

9 



1 

5 


12 

5 

4 


1892.-1893. 

32 

3 


1 

22 




3 

2 

2 



3 


1893.-1894. 

3 

3 

3 





























UKUPNO: 

1704 

1000 

142 

27 

121 

1 18 

10 

6 

76 

96 

109 

1 14 

58 

75 


Tablica br.2. Broj prijavljenih u školskoj godini po vrsti prijestup 

NEČEDNO, NEMORALNO, NEUREDNO PONAŠANJE 

U 19. se stoljeću posebno pazilo na očuvanje djetinje čednosti, na „tjelesnu i svaku drugu 
čistoću", u školskoj se pedagogiji problematizirala učenička seksualnost. Pomalo neobuzdani, 
učenici su se nalazili u razdoblju istraživanja svog tijela, što je često prelazilo granice intime. 
Dječaci su se odavali tom zlu nemoralnim riječima, ali i nečistim djelima, poput masturbacije. 
U Sramotnoj su knjizi 142 učenika bila kažnjena zbog nečednog i nemoralnog ponašanja ili 
pak moralne pokvarenosti. Zbog delikatne teme, prijave su najčešće zapisane bez detalja, ali 
ponegdje se navode i prijestupi poput vršenja nužde u razredu 95 diranja intimnih dijelova 
tijela, kao što se na primjer Lavoslav Vuković igrao svojim nesramnim udom 96 , dok su dvojica 
učenika, Pirker i Steinalt, optuženi za najgadniji nemoralni čin i navođenje ostale djece na 
nemoralne ulične čine odgovarali kaznom isključenja. 97 O kakvom se to činu radilo nije 
navedeno, možemo samo nagađati, ali M. Velebićanin direktno je još 1872. progovorio o 
problemu masturbacije u časopisu Napredak: „Djeca tomu zlu podana rune se ne samo izvan 
kuće i škole u samoći, ne samo u postelji prije nego zaspe, ne samo na zahodu školskom i kod kuće, 
nego dapače i pred okom učitelja, u vrieme nauka. A kako? — pitaš — Lasno ti on to učini. On 
gleda u učitelja da i netreptne, tako pozorno, da bismo pomislili: ovaj će sve rieči pozobati učiteljeve, 
ali pamet, pamet mu je drugdje, ona se zabavlja nasladom, koju mu ruka pod klupom pruža. — 
Kod čitanja n. p. on istina drži lievom rukom knjigu i gledi u nju, ali ne duševnim okom, on i nečuje i 
nevidi tko i gdje čita, jer mu duševno oko i sav duh gleda one slike, koje mu desna ruka ćerajuć to 
zlo predonaša. Nije to prećerano, nego upravo čini, o kojih sam čuo pripoviedati od starijih 
izkustnijih učitelja, a i sam jih doživio." 98 

Zanimljivo je primjetiti kako prijave u vezi moralnog ponašanja, govora, čistoće te 
vjerskih obaveza češće poduzimaju i potpisuju vjeroučitelji, budući da je u tom pogledu 
njihova odgovornost i osjetljivost veća. Ipak zabilježena je i primjedba vjeroučitelja Niemčića 
na učiteljskoj sjednici 1877. da ga nitko ne konzultira u vezi klasifikacije u ćudorednosti, 
odnosno ocjenjivanja ponašanja učenika; da ima učenika na koje on ima svoje primjedbe, te 
da su neki ocijenjeni bez njegovog znanja. 


95 Sramotna knjiga, 45. 

96 Sramotna knjiga, 27. 

97 Sramotna knjiga, 35. 

98 M. Velebićanin, „Nekoliko riečij o samoruni“ u Napredak 23 (1872). 

PONAŠANJE IZVAN ŠKOLE 

Najzanimljiviji su prijestupi učenika počinjeni izvan školskih zidova, na ulici ili pak skitajući 
se izvan vlastitih domova. Ti zapisi više otkrivaju samu osobnost učenika, njihovu sklonost 
nepodopštinama ili pak želju za istraživanjem granica dopuštene zabave. Prijetnje, pljuvanje, 
neredi i izgredi na ulici „zločini" su za koje je tokom školskih godina bilo prijavljeno oko 120 
učenika, najviše u devedesetim godinama 19. stoljeća. Najčešće je to bacanje kamenja i 
pijeska ili pak nestašluci poput zvonjenja obližnjim opaticama nakon čega bi odjurili u školu." 
Često bi na ulici plašili konje koji bi zatim nerijetko od straha kopitom udarili nesretne 
prolaznike ili druge đake. 100 Nešto jači na riječi, a slabiji na djelu bili su učenici koji su prijetili i 
učiteljima i učiteljicama, javno na ulici, poput šegrta Pere Josipa i Svobode Vladimira koji su 
na ulici psovali učitelja Trstenjaka i prijetili mu da će ga gađati kamenjem.' 01 Za svoju 
„hrabrost" kažnjeni su jedan s četiri, a drugi s tri udarca. 

Kao što sam spomenula, učitelj je odgovarao za ponašanje učenika u svo njegovo vrijeme, 
i ono školsko i ono privatno. Na učiteljskoj sjednici Donjogradske pučke škole raspravljalo se 
o “zabavljanju učenika prije škole“, te je donesena odluka o prvim dežurstvima učitelja: od 
lipnja 1876. godine svakog tjedna dvoje učitelja dolazilo je pola sata prije nastave i pazilo na 
red oko škole, 102 a kasnijom će im se odlukom na ulasku u školu i oduzimati igračke. 103 


NEREDOVITO POHAĐANJE NASTAVE I POBOŽNOSTI 

Prijestupi koji specifično obilježavaju ovo razdoblje su upravo oni vezani uz pohađanje i 
izvršavanje pobožnosti, te uz redovito pohađanje nastave: kašnjenje u školu, izostajanje, 
odlazak ili bijeg s vjeronauka, mise ili nastave. U školi 19. stoljeća su profane i sakralne 
vrijednosti isprepletene, učitelj ne odgaja samo građanina, već i vjernika, te odgovara i za 
njegov vjernički identitet i rast. Taj rast je podrazumijevao i obavljanje određenih dužnosti, 
kako redovito pohađanje nastave, tako i redovito pohađanje vjeronauka i izvršavanje vjerskih 
dužnosti i pobožnosti, poput svete mise i ispovijedi. Učenici su često prijavljivani za redovito 
kašnjenje na nastavu, bijeg s vjeronauka ili loše ponašanje tokom mise. Tako je na primjer i 
učenik Krottendorfer zbog kletve i guranja za vrijeme sv. mise kažnjen zatvorom preko 


99 Sramotna knjiga, 37. 

100 Sramotna knjiga, 18. 

101 Sramotna knjiga, 38. 

102 Zapisnik učiteljske sjednice Donjogradske glavne učione, 9.6.1876. (HR-DAZG-207). 

103 Zapisnik učiteljske sjednice Donjogradske glavne učione, 2.3.1878. (HR-DAZG-207). 

objeda. 104 Nekolicina pak je učenika redovito bježala iz škole nakon trećeg sata, za vrijeme 
odmora. 105 Ravnatelj Tomšić je na učiteljskoj sjednici 1877. pozvao učitelje na razboritost u 
prosuđivanju, naime učenici su često odlazili s nastave kući po zaboravljene pisanke ili pak 
kupiti nove, što im je očito bila izlika za odlazak s nastave. Prema toj se odluci napustila 
praksa slanja učenika kući s nastave, kao oblik kazne. 

Jedna od dužnosti za učenike kroz školsku godinu je bila organizirana sv. ispovijed koju je 
jednom izbjeglo desetak učenika pobjegavši kući na dan ispovijedi, „te se nisu izpovjedali“, za 
što ih je vjeroučitelj Tomšić dao kazniti šibom. 106 Kažnjeni su i dvojica učenika i šegrt za 
odlazak u krčmu odmah nakon sv. ispovijedi. 107 Za prijestupe vezane uz redovito pohađanje 
nastave i pobožnosti prijavljeno je oko I I I učenika. 

SKITANJE 

Stotinjak učenika ipak se odvažilo na dugotrajnije izbivanje od školskih i obiteljskih 
obaveza. Na ulicama 19. stoljeća neprestano se odvijao život - susretali su se ljudi, prodavala 
se roba, oglašavale su se vijesti, cestama su jurili konji... Buka i gužva u kojoj se stalno nešto 
odvija mamile su dječake i zasigurno im se bilo teško odlučiti za odlazak u školu među četiri 
zida ili pak povratak kući. Zanimljivije je bilo iskoristiti slobodu i istražiti svijet oko sebe, 
izostajati iz škole i doma, ponekad se skitajući i po nekoliko mjeseci. Kazna za skitanje 
redovito je bila ili zatvor, koji bi skitnicu lišio slobode ili šiba koja mu je svojom boli zgorčala 
slatkoću pustolovine. Tako je Radočaj Rainhard na zahtjev i u prisutnosti svog oca kažnjen 
šibom zbog skitanja u vrijeme nastave 108 , Korena Josipa je majka našla kod uspinjače i dovela 
ga u školu da ga kazne 109 , dok je Hrnečki Mijo na želju oca bio kažnjen šibom zbog skitanja 
puna dva mjeseca 110 . Osim roditelja i braće, posebnu su pozornost đačkim skitnicama 
posvećivali ulični stražari i panduri i nerijetko sami dovodili ulovljene, poput Mohiveca 
Martina kojeg je stražar našao kako se skiće i doveo natrag u školu. 111 


104 Sramotna knjiga, 59. 

105 Sramotna knjiga, 72. 

106 Sramotna knjiga, 53. 

107 Sramotna knjiga, 78. 

108 Sramotna knjiga, 74. 

109 Sramotna knjiga, I 15 

110 Sramotna knjiga, 26. 

111 Sramotna knjiga, 27. 

BIJEG IZ ZATVORA 

Hrabri su bježali i od same kazne; nekim je učenicima kazna zatvora i pomisao samoće i 
dosade dosta teško pala, pa su se odlučili na bijeg. Slavne prekršitelje, njih dvadesetak, ipak je 
dostigla kazna, u nekim slučajevima u bolnijem obliku: Roner Eduard i Telecki Milan 
opomenuti su i ponovno zatvoreni preko objeda, 112 dok je Heina Rudolf zbog ponovljenog 
bijega u prisutnosti majke kažnjen s 2 udarca šibom." 3 

TUČNJAVA 

Osim nemira u školi i nereda na ulici, dječaci su oduvijek poznati po odmjeravanju snaga i 
pokazivanju moći. Dosta česti razlog kažnjavanja su, naravno, nedozvoljene tučnjave, 
primjena sile, nasilje i nanošenje boli. Najčešće su se međusobno ranjavali kamenjem i nožem, 
ali i remenjem i batinom. Među 123 prijava ima i nanesenih udaraca u trbuh za vrijeme 
tjelovježbe, čupanja djevojčica za kosu" 4 , pljuvanja u obraz ili pak ranjavanja olovkom ili 
ravnalom pod okom. Osim škole, najlakše je bilo započeti tučnjavu na ulici, u kapeli ili pak za 
vrijeme Tijelovske procesije. Nerijetko su se dječaci potukli do krvi i takve prijave najčešće 
uključuju više sudionika koji su se našli u sukobu ili pak jednog, dominantnog i jačeg 
„nasilnika". U takvim se prijavama ponekad i razlikuju kazne: tako bi začetnik tučnjave često 
dobio koji udarac šibom više od ostalih sudionika. 

GOVOR 

Osim fizičkog nanošenja boli i tučnjave, učenicima je bilo zabranjeno i govoriti ružne 
riječi, kletve, psovke, pogotovo učiteljicama i učiteljima, roditeljima i ostalim osobama koje su 
bile na višem rangu društvene ljestvice od njih samih. 115 Nisu bile dozvoljene ni uvrede 
Boga 116 kao ni vladajućih, poput hrvatskog bana, za što je nakon izrečenih pogrda 1886. 
kažnjen šibom Maček Milan. Protiv Mađara su 1884. godine glasno protestirali i učenici 
Masnec Stevo i Požar Dragutin vičući na ulici „Krepali Magjari“ te kasnije Dragutin Šmit 
„Hura! Na Madjare!“" 7 Također se kažnjavalo i laganje i skrivanje istine. Zbog prijestupa 
kletve, psovanja, laganja ili vrijeđanja prijavljeno je 96 učenika. 


12 Sramotna knjiga, 55. 

13 Sramotna knjiga, 36. 

14 Sramotna knjiga, 66. 

15 Sramotna knjiga, 65. 

16 Sramotna knjiga, 56. 

17 Sramotna knjiga, 37. 

DRUŠTVENE ZABRANE 

Dobna granica dijelila je poput slatke zabrane društvenu sferu ostavljenu za odrasle, 
poput ulaska u kavane, kazališta, jahališta, klađenja ili pak pušenja. Svega je nekoliko učenika 
prekršilo pravilo i ušlo u kazalište ili pak se kladilo, i to 1867. godine, kasnije za taj prijestup 
nije bilo prijava. Nekoliko učenika se opomenom izvuklo nakon nedozvoljenog ulaska u 
kazalište, 118 ali su zato dvojica kažnjeni šibom zbog kockanja pod predavanjem. 119 Nije 
poznato jesu li se pravila ublažila ili pak su ih učenici jednostavno prihvatili i nisu kršili, ali su 
se oduvijek oglušili na zabranu pušenja. Za lošu naviku se krivilo roditelje, koji nisu pazili 
svoju djecu izvan škole, već su im davali novac. 120 Ukupno je 75 zapisanih prijestupa vezanih 
uz pušenje na ulici, najviše školske godine 1888./1889., kada je za taj prijestup bilo prijavljeno 
čak njih 24. lako nam se na spomen učenika 2. ili 3. razreda pred nas stavlja slika 
osmogodišnjaka ili devetogodišnjaka, u slučaju 19. stoljeća to nije tako; nerijetko su to već 
jedanaestogodišnjaci, dvanastogodišnjaci koji redovito ponavljaju razrede i koje već mami 
svijet odraslih, pa tako i kršenje pravila koja obvezuju djecu. 

MATERIJALNA ŠTETA 

Određeni broj učenika kažnjen je i zbog nepoštivanja javnih materijalih dobara i školskih 
stvari, uništavanja i razbijanja. Najveći broj prijavljenih je bio 1885./1886. godine kada je čak 
29 učenika nešto razbilo, uništilo ili potrgalo. Najčešće je šteta nastala kao posljedica sukoba, 
tučnjave ili kao prijetnja, ali i iz dosade kako se nerijetko bacalo kamenje na ulici i razbijalo 
prozore. 121 Razbijalo se po ulici, bacalo kamenje, mazalo zidove, ali i trgalo daske na ciglani, 
rušilo spomenike na groblju, 122 palila vatra u izložbenom salonu u paviljonu 123 , gutili se 
purani, 124 trgali kaputi i knjige, 125 razlijevala tinta po podu i šaralo po stolu. 


118 Sramotna knjiga, 4. 

119 Sramotna knjiga, 3. 

120 Zapisnik učiteljske sjednice Donjogradske pučke škole, 19.12.1877. (HR-DAZG-207). 

121 Sramotna knjiga, 42. 

122 Sramotna knjiga, 122. 

123 Sramotna knjiga, I 18. 

124 Sramotna knjiga, 53. 

125 Sramotna knjiga, 45. 


41 



KRAĐA 


Od učenika se očekivalo da odrastu u moralne, poštene građane, pa se tako od njih 
očekivalo i da ne kradu, da poštuju tuđe dobro. Krađe među učenicima su podrazumijevale 
otimanje pera, školskog pribora i knjiga, kaputa, novaca ili pak žemlji mlađim đacima, dok bi 
izvan škole učenici krali na polju i uličnim prodavačima, poput lonaca kod lončara, škatulje za 
pero kod g. Hrtina, 126 slike sa sajma, purana ili odjeće. 127 Učitelji su pazili i na utjecaj 
počinjenih prijestupa na druge učenike, kako ih oni ne bi mamili i poticali na krađu. Tako su 
bili kažnjavani i ne samo oni koji su sudjelovali, bili tamo prisutni već i oni koji su znali za 
počinjene prijestupe. 128 Nije poznato jesu li do tih informacija dolazili ispitivajući učenike, ili 
pak su se učenici možda sami međusobno tužakali i prijavljivali, ali je svakako zanimljiva 
psihologija kažnjavanja. 



Slika br. 10. John George Brown - Promatrajući štand s voćem (Eyeing the fruit štand), oko 1884. 


126 Sramotna knjiga, 26. 

127 Sramotna knjiga, 26. 

128 Sramotna knjiga, 28. 

3.5 O UČITELJIMA I UČENICIMA IZ ZAGREBAČKE SRAMOTNE KNJIGE 


Svaki zapis u Sramotnu knjigu poimence je navodio učenika - prijestupnika i učitelja - 
odgovornu osobu koja je odgovarala za izvršenu kaznu. Tako po imenu saznajemo tko su 
učitelji i učiteljice koji su (ne)rado zapisivali nestašne prijestupnike, koje su kazne najčešće 
primjenjivali i koliko su često kažnjavali svoje učenike. 



Malik V. Z., učitelj i književnik. 

(Iz »Ped. enciklopedije«.) 



Vuksanović Ferdo, učitelj. 


Slika br. II. Učitelji Vjenceslav Marik i Ferdo Vuksanović 


UČITELJI I UČITELJICE 

Već na prvi spomen nekih učitelja potpisanih uz prijave u Sramotnoj knjizi 
prepoznajemo značajna imena hrvatske prosvjete 19. i 20. stoljeća. Prvi zapisi otkrivaju 
učitelje Uzorne glavne učione Ferdu Vuksanovića i Vjenceslava Marika osnivače (uz Stjepana 
Novotnyja i Ferda Mlinarića) i izdavače Napretka, prvog pedagoškog časopisa na hrvatskom 
jeziku, a kasnije se spominje i učitelj Franjo Bartuš iz Donjogradske pučke škole, osnivač 
časopisa Mali dobrotvor. I ostali su se učitelji istaknuli u literarnom stvaralaštvu, poput dječje 
književnice Milke Pogačić, pjesnike i pripovjedače Ljudevita Varjačića i Dragutina Jovana. Uz 
proučavanje povijesti školstva, donjogradski učitelj Ivan Širola posvetio se i prevođenju 
brojnih značajnih filozofskih djela s francuskog jezika, dok su svojevremeno uz učiteljske i 
ravnateljske dužnosti Ljudevit Tomšić i Franjo Šuller ispunjavali i one političke. 

Sposobniji učitelji, koji su se isticali svojim praktičnim školskim radom često su 
dobivali namještenja u zagrebačkim školama ili pak na učiteljskim školama s vježbaonicama, 
poput Uzorne glavne škole. 129 Tako je i Milka Pogačić kao učiteljska pripravnica, zbog svog 
pjesničkog talenta prvo namještenje dobila u jednoj zagrebačkoj pučkoj školi, što je bilo 
prova prilika, inače bi je snašla sudbina neke seoske učiteljice. 130 



Slika br. 1 2. Učiteljski zbor Donjogradske pučke škole 1893. 

Godine 1877. u popisu učitelja Donjogradske pučke škole prvi put se pojavljuje žena, 
učiteljica Marija Arnold. Njoj se 1879. pridružila i Olga Šah, da bi desetak godina kasnije 
učiteljice činile gotovo pola učiteljskog osoblja. Budući da je učiteljska škola do 1901. za žene 
bila jedina mogućnost visokog obrazovanja, nije neuobičajeno da se osamdesetih godina 
spominjala inflacija učiteljica, pa čak i pomanjkanje samih učitelja. Zanimljivo je primjetiti da 
su tek od 1885. učiteljice prijavljivale i zapisivale učenike u Sramotnu knjigu. U pravilniku o 
disciplinskom redu nije nigdje posebno onemogućeno učiteljicama, kao ni učiteljskim 
pripravnicima da kažnjavaju učenike. Možemo samo pretpostaviti da se radilo o osobnom 
izboru učiteljica ili pak o internoj školskoj politici. 


129 I. Horbec, M. Matasović, V. Švoger, Od protomodernizacije do modernizacije školstva u Hrvatskoj /.: Zakonodavni 
okvir (Zagreb: Hrvatski institut za povijest, 2017.), 180. 

130 Ivan Dumbović, Milka Pogačić (Zagreb: Zavod za pedagogiju Filozofskog fakulteta Sveučilišta u Zagrebu, 
1979.), 17. 

UZORNA (GLAVNA) UČIONA 


ŠKOLSKA 

GODINA 

Potpisani učitelji - uz prijave i ostali učitelji na školi 

1856.-1857. 

Franjo Sladović, Ferdo Vuksanović 

- 

1863.-1864. 

(nema podataka) 

- 

1865.-1866. 

Vjenceslav Marik, F. Vuksanović, Mijo Vrbanec (Ferdo Mlinarić), 

Ivan Šah, Simun Balenović, Milan Kučenjak 

- 

1867.-1868. 

Juraj Eisenhut, Gustav Habjanić, Ante Irgolić, 1. Šah, Franjo Šic, F. Vuksanović 

1868.-1869. 

Ambroz Grdić, G. Habjanić, A. Irgolić, 1. Šah, F. Vuksanović 

1869.-1870. 

A. Grdić, G. Habjanić, A. Irgolić, 1. Šah, F. Vuksanović 

- 

1872.-1873. 

F. Vuksanović, A. Grdić, A. Irgolić, 1. Šah, M. Vrbanec, Gjuro Šimunčić 

1873.-1874. 

F. Vuksanović, M.Vrbanec, A. Irgolić, 1. Šah, G. Šimunčić 

1874.-1875. 

Gustav Hackl, A. Irgolić, 1. Šah, Skender Kapetanić, 

Josip Novaković, M. Vrbanec, F. Vuksanović 


Tablica br. 3. Popis učitelja i učiteljica Uzorne (Glavne) učione u Zagrebu i857.-i875. 

DONJOGRADSKA PUČKA UČIONA 


ŠKOLSKA 

GODINA 


Potpisani učitelji - uz prijave i ostali učitelji na školi 


1875.-1876. 

F. Vuksanović, Ljudevit Tomšić, Skender Kolenc, Ivan Lenceš, Stjepan Niemčić, 

G. Hackl, V. Marik, Franjo Šuller, Ljudevit Varjačić 

1876.-1877. 

F. Vuksanović, Lj. Tomšić, G. Hackl, V. Marik 

1877.-1878. 

F. Vuksanović, S. Niemčić, F. Šuller, Marija Arnold, Josip Eppich, G. Hackl,V. Marik, Josip 

Posavec, Lj. Tomšić 

1878.-1879. 

Lj. Tomšić, M. Arnold, J. Posavec, J. Eppich, G. Hackl, 

V. Marik, Ljudevit Ivančan, Dragutin Jovan, Lj. Varjačić 

1879.-1880. 

F. Šuller, Juraj Sporčić, G. Hackl, Marija Hackl Arnold, Lj. Ivančan, 

D. Jovan, V. Marik, J. Posavec, Olga Šah, Lj. Tomšić, Lj. Varjačić 

1880.-1881. 

< 

z 

F. Šuller, Lj. Tomšić, Franjo Bartuš, Marija Barač, Dragutin Fogl, 

Tomo Fučkan, G. Hackl, M. Hackl Arnold, Stjepan Hartman, 

Milka Pogačić, O. Šah, Lj. Varjačić, Julij Varžička 

Q 1881.-1882. 

><J 

F. Šuller, S. Hartman, Lj. Tomšić, G. Hackl, M. Hackl, 

D. Jovan, O. Šah, Lj. Varjačić, J. Varžička 

^ 1882.-1883. 

F. Šuller, Lj. Tomšić, G. Hackl, M. Hackl, Alojzij Manzoni, 

O. Šah, Lj. Varjačić, J. Varžička, Ivan Štampar 

>u 

p 1883.-1884. 

Q_ 

D. Jovan, A. Manzoni, G. Hackl, Lj. Varjačić, F. Šuller, J. Varžička, 

Irena Antolić, M. Hackl Arnold, O. Šah, 1. Štampar 

g 1884.-1885. 

$ 

Lj. Tomšić, A. Manzoni, Lj. Varjačić, 

Irena Čačić Antolić, F. Šuller, G. Hackl, M. Hackl Arnold, 

D. Jovan, O. Šah, J. Varžička, Kovačić, 1. Štampar 

O 

0 1885.-1886. 

Z 

Lj. Tomšić, F. Šuller, O. Šah, Lj. Varjačić, August Kresser, J. Varžička, 

G. Hackl, 1. Štampar, D. Jovan, Ivka Kuzmanović, M. Hackl Arnold, 

Šandor Horvat, 1. Čačić Antolić, Nikola Kamenar, Augusta Zapletal 

o 

o 

1886.-1887. 

M. Hackl Arnold, J. Varžička, Lj. Tomšić, G. Hackl, 

D. Jovan, N. Kamenar, Ivan Širola, Ivan Šiprak, 

Š. Horvat, O. Šah, Mirka Šoštarić, 1. Štampar, 

(Alexander Povrzanović, Ferdo Quiquerec, Vatroslav Vuksan) 

1887.-1888. 

Lj. Tomšić, D. Jovan, Jelka Hopler, Š. Horvat, J. Varžička, 

G. Hackl, M. Hackl Arnold, Antun Kotlarski, 1. Šiprak, M. Šoštarić 

1888.-1889. 

J. Varžička, D. Jovan, Š. Horvat, 1. Šiprak, 1. Čačić Antolić, M. Hackl Arnold, 

M. Pogačić, M. Šoštarić, Lj. Tomšić, A. Kotlarski 

1889.-1890. 

Lj. Tomšić, Josip Ciganović, Vjekoslav Pavlović, 1. Čačić, 

Pravomila Hergešić, A. Zapletal, 1. Šiprak, D. Jovan, A. Kotlarski, J. Varžička 

1890.-1891. 

J. Ciganović, Vilma Vidulović, J. Varžička, 1. Čačić, V. Pavlović, 

D. Jovan, 1. Šiprak, F. Bartuš, Danica Jugović, Lj. Tomšić, 

A Zapletal, Š. Horvat, 1. Štampar, A. Kotlarski, Mirko Conte Marchetti 

1891.-1892. 

J. Varžička, F. Bartuš, 1. Čačić, 1. Širola, D. Jovan, J. Ciganović, 

Lj. Tomšić, Jakov Goszl, Josip Granec, Š. Horvat, A. Kotlarski, 

Olga Mihičić, 1. Šiprak, 1. Štampar 

1892.-1893. 

1. Štampar, 1. Širola, Lj. Tomšić, F. Bartuš, 1. Čačić, Mira Cop, D. Jovan, A. Kotlarski, Juraj 

Kuten, Leo Leppen, Viktorija Pavlić, M. Pogačić, J. Varžička, Olga Žepić 

1893.-1894. 

Skender Kranjc, Janko Barle, F. Bartuš, Adam Grusling, D. Jovan, Stjepan Jurković, A. Kotlarski, J. 

Kuten, Gavro Markovac, M. Pogačić, 1. Širola, 1. Štampar, 1. Tomašić, J. Varžička 


Tablica br. 4. Popis učitelja i učiteljica Donjogradske pučke škole u Zagrebu 1875.-1894. 

Na spomen učitelja koji kažnjavaju učenike i zapisuju njihove prijestupe u Sramotnu 
knjigu odmah se postavlja pitanje postoji li iznimno strog učitelj, odnosno koji je podijelio 
najveći broj kazni. Velik broj prijava nije ni potpisan od strane razrednika osobno, već je 
učenika prijavio vjeroučitelj ili su učenici zajednički prijavljivani na učiteljskim sjednicama. 
Učitelj Ljudevit Tomšić potpisuje najveći broj prijava, njih 80, ali dobrim dijelom i supotpisuje, 
kao ravnajući učitelj, odnosno ravnatelj škole. Uzmemo li u obzir i njegov dugi radni staž na 
školi, od osnutka 1875. do 1893. godine, zasigurno je učenicima njegovo ime izazivalo 
strahopoštovanje. 

Možda ne možemo imenovati najstrožeg učitelja, ali zasigurno možemo pronaći 
razrede u kojima se teže provodila disciplina, ovisno o broju prijavljenih učenika. Pretežno je 
svaki razred (četverogodišnje škole) polazilo pedesetak do sedamdesetak učenika. 
Usporedimo li s Tablicom br. 4., broj prijavljenih po razredima, nailazimo na poneka 
odstupanja po razrednim odjeljenjima. Tako je na primjer šk. god. 1875./1876. u 3.A razredu 
od 52 učenika 3 prijavljenih, a u 3.B razredu od 45 učenika čak 25. Tako je učitelj Ivan Lenceš 
kao razrednik B odjela bio u težoj situaciji nego učitelj Vjenceslav Marik, A odjeljenja istog 
razreda. U školskoj godini 1888./1889. zanimljivo se razlikuju tri odjeljenja 2. razreda, u 
kojima su učiteljice imale znatno manje prijava (I prijavu u A i 8 u C odjeljenju) u odnosu na 
B odjeljenje u kojem je učitelj Tomšić od 49 učenika imao prijavljenu gotovo polovicu, njih 
24. Slična se situacija, s većim brojem prijavljenih javlja za 2 godine, ponovno u 2. razredu, B 
odjeljenja učitelja Varžičke u kojem je prijavljen najveći broj učenika: čak 39 od 61 učenika. 

Teško je usporediti i koji spol više naginje kažnjavanju, odnosno jesu li stroži učitelji ili 
učiteljice. Učiteljica Marija Hackl upisala je gotovo jednak broj prijava kao i (njezin suprug) 
učitelj Gustav Hackl. Isto se tako nisu isticale ni ostale učiteljice. Neznatno je češće potpisana 
Irena Čačić, što može potvrditi njezinu strožu disciplinu ili pak to što ju je zadesio gori razred 
Naime, nerijetko su upravo učiteljice dobivale teže razrede, a time i veći broj učenika koje je 
trebalo disciplinirati, što svjedoči i učiteljica Milka Pogačić u svojim zapisima, kada je svoj 
pedagoški rad započela ,,u razredu dječaka na periferiji grada koji svi drugi izbjegavaju/ 1 ' 31 Ipak, 
učiteljice su, za razliku od učitelja, češće bile blaže u samom kažnjavanju, češće posezale za 
kaznom zatvora ili samo opominjale te rijeđe pribjegle tjelesnom kažnjavanju. Milka Pogačić 
bila je poznata po svom pedagoškom radu i humanističkom pristupu odgoju, smatralo se da 
je protiv tjelesnog kažnjavanja, ali se jednom ipak izjasnila da ponekad bi upotrijebila tjelesnu 


131 Dumbović, Milka Pogačić, 18. 

kaznu. 132 U zapisima Sramotne knjige saznajemo da je tako 1889. godine odredila kaznu 
šibom Čumbrek Marku zbog skitanja i Egi Miroslavu zbog ometanja nastave i neobuzdanog 
nemira, nakon što je neuspješno pokušala ostalim metodama. 133 

Školski zakon iz 1874. učiteljicama je osigurao jednaka primanja kao i učiteljima. Time 
se društveni položaj učiteljica sve više izjednačavao s položajem učitelja. Njihova česta 
druženja kao i rad na istoj školi rezultirao je i ponekim učiteljskim brakom, poput Hacklovih. 
Gustav Hackl, zaposlio se 1874. kao privremeni učitelj na Uzornoj glavnoj učioni, te nastavio 
svoj rad 1875. (zajedno s Ferdom Vuksanovićem) na Donjogradskoj glavnoj učioni. 1877. 
godine u tu školu je namještena i učiteljica Marija Arnold, koja dvije godine kasnije, 
pretpostavljam nakon udaje za Gustava, svojem prezimenu dodaje Hackl, te se tako 
potpisuje i u zapisanim prijavama u Sramotnoj knjizi (kao Marija Hackl Arnold ili Marija 
Hackl). 1888. godine Zakonom na snagu stupa odredba o neudavanju učiteljica, odnosno o 
odricanju službe ukoliko se neka učiteljica uda. Marija Hackl je na školi predavala do školske 
godine 1888/1889., kada umire njezin suprug u 33. godini, ostavljajući je za sobom kao 
udovicu i majku troje djece. 134 Tokom svog rada još je jedna učiteljica, Irena Antolić udajom 
promijenila (ili dodala) prezime u Čačić 1884. godine. Zakon o neudavanju učiteljica nije 
priječio njezin rad na školi do 1892. godine, kada je vjerojatno premještena. 


132 Dumbović, Milka Pogače, 86. 

133 Sramotna knjiga, 79, 81. 

134 Školska spomenica Dolnjogradske obće pučke dječačke škole u Zagrebu, šk.god. 1887./1888. (HR-DAZG- 
207). 

Časopis Napredak spominje „pomor učitelja" 1888., kada je izbila epidemija sušice, “učiteljske bolesti". 
Vjerojatno je i od te bolesti smrtno obolio Gustav Hackl. 

ŠKOLSKA 

GODINA 

BROJ 

UČENIKA 

U ŠKOLI 

BROJ 

PRIJAVA 

BROJ 

PRIJAVLJENIH 

UČENIKA 

1. RAZRED 

2. RAZRED 

3. RAZRED 

4. RAZRED 

5. RAZ 

6. RAZ 

Opetovniča 

ri 

Šegrti 

(Analfabeti) 


1856.-1857. 

- 

2 

2 










- 













1863.-1864 

- 

15 

15 










- 













1865.-1866. 

- 

5 

4 









< 

2 

- 












O 

1867.-1868. 

188 + 23 

25 

23 

2(37) 



21 (63) 





_l 

U 

N 

1868.-1869. 

181 +56 

1 

1 

1 (52) 








1869.-1870. 

185 + 61 

22 

15 


15(46) 







< 

- 












z 

cć 

1872.-1873. 

240 + 1 18 

6 

5 

5(60) 








o 

N 

1873.-1874. 

245 + 104 

58 

45 

2(58) 

9(58) 

6(70) 

28 (59) 





D 

1874.-1875. 

209 + 134 

31 

20 



20 (59) 







1875.-1876 

406 

76 

45 


4(57) 

3(52) 

25 (45) 

2(54) 

1 1 (46) 






1876.-1877. 


17 

15 



^ 1 33 

7 

2 

1 

2 





< 

1877.-1878. 

466 + 176 

7 

7 


1 (45) 


2(57) 



4(60) 





Z 

o 

>u 

D 

1878.-1879. 

431+176 

2 

2 





1 (45) 




1 (58) 

1879.-1880. 

451 + 228 

31 

25 

2 (72 


2(65) 

1 (72) 

6 (61) 

3(44) 

2(47) 

3(43) 

6(42) 





< 

>U 

1880.-1881. 

501 + 229 

15 

13 



1 

(47) 


1 (56) 


3(54) 

1 (43) 

6(45) 




1 (58) 

CL 

< 

1881.-1882. 

426 + 246 

27 

24 



2(50) 

1 (69) 

5(60) 


3(40) 

7(41) 




2 

(53) 

4(63) 

OO 

D 

3 

1882.-1883. 

423 + 193 

33 

25 



2(58) 


1 (44) 

1 (52) 

5(46) 

12(47) 



2 

(35) 

2 

(61) 


u 

o 

1883.-1884. 

473 + 341 

30 

23 



2(52) 

2(67) 

10 (61) 

2(64) 

2(41) 

2(41) 




2(89) 

z 

1884.-1885. 

493 + 293 

9 

8 

1 (71) 



1 (57) 


3(58) 

3(51) 






o 

Q 

1885.-1886. 

536 + 184 

104 

75 

1 

(61) 

6 

(61) 

1 

(45) 

6(69) 

8(50) 

10(71) 

18(75) 

14(52) 

5(53) 



5(52) 

1 (26) 


1886.-1887. 

485 + 198 

133 

97 

7(57) 

12 (50) 

16 (69) 

21 (74) 

8(58) 

17 (49) 

3(73) 

9(55) 




4(74) 


135 Nema podataka. 

1887.-1888. 

543 + 227 

104 

64 

1 (84) 


14 (78) 

4(64) 

4(62) 

17(72) 

1 1 (59) 

13(56) 





1888.-1889. 

537 + 263 

125 

83 

8(71) 

8(72) 

1 

(52) 

24 

(49) 

8 

(52) 

8(65) 

II (51) 

4(56) 

18 (65) 





1889.-1890. 

605 

238 

133 

13(74) 

22 

(58) 


29 

(57) 

10 (58) 

1 3 (49) 

18 (40) 

28 (55) 




1890.-1891. 

779 

399 

206 

9 14 4 

(79) (74) (82) 

22 

(58) 

39 

(61) 

16 

(65) 

34 (71) 

9(70) 

8(71) 

12 (66) 

23 (54) 

16 (28) 



1891.-1892. 

774 

153 

109 

6(76) 

4(74) 

8 

(64) 

13 

(64) 

2 

(64) 

1 1 

(56) 

18 

(55) 

2 

(56) 

9(55) 

13(58) 

19 (50) 

4(24) 



1892.-1893. 

643 

32 

32 


10 (64) 

2(63) 

3 

(61) 

1 

(57) 

1 

(56) 


1 (SI) 

1 1 (28) 

3(19) 



1893.-1894. 

622 

3 

3 




1 (61) 


1 (71) 

1 (31) 



















1704 

1119 

1 10 

314 

288 

259 

82 

24 

1 1 

13 


Tablica br.5. Broj prijavljenih u školskoj godini po razrednim odjelima 

UČENICI 

Za razliku od elitnih gradskih vježbaonica, kao što je to bila Uzorna glavna učiona, 
koju su redom pohađala samo gospodska djeca 136 , glavni problem učenika pučkih škola bilo je 
siromaštvo; gladna djeca, često bolesna i bez odgovarajuće školske opreme. Nerijetko im je 
životna situacija prerano oduzela djetinjstvo i uvela ih u svijet odraslih, primorala na krađu, 
rad, prosjačenje i skitanje. 

Iz zapisnika učiteljskih sjednica i školske spomenice Donjogradske pučke škole 
saznajemo o redovitim donacijama gradskog poglavarstva i građanskih društava poput „Malog 
dobrotvora" koji su odijevali siromašne učenike i opskrbljivali ih potrebnim knjigama. Jedan 
pak je karlovački trgovac Matešić, za vrijeme školovanja svog sina, svake školske godine školi 
darovao 25 forinti. 137 

Osim siromaštva, često su učenici pobolijevali od opasnih bolesti poput difterije i 
kozica, nerijetko sa smrtim ishodom. U ožujku 1882. zavladala je velika epidemija ospica 
( dobrac ), čak je 171 učenik bio odsutan nekoliko dana, zbog čega se krenulo u čišćenje i 
raskuživanje škole. 138 

Osim novosti iz života škole u školskim zapisnicima se redovito podnose izvješća o 
ćudorednosti, odnosno ponašanju učenika, iznoseći pomake ili pak nazadovanja. Školska 
spomenica je dokumenat koji najčešće u što boljem svijetlu prikazuje život škole, pa se tako i 
sami ravnatelji nerijetko hvale dobrim ili poboljšanim ponašanjem učenika. Često izvješća nisu 
u suglasju sa pravom stvarnošću (stvarnošću koju nam pruža Sramotna knjiga), kao što na 
primjer u izvješću školske godine 1889./1890. ravnatelj sa zadovoljstvom spominje (samo) 2 
slučaja kada je poduzeta mjera tjelesnog kažnjavanja, neznatan broj javnih ukora i nekoliko 
puta javnih opomena, odnosno javnih čitanja imena učenika. 139 Te je školske godine u 
Sramotnu knjigu zapisano 238 prijava, 54 učenika je opomenuto, a 13 ih je tjelesno kažnjeno. 
Razlog uljepšanog izvješća možemo potražiti u želji ravnatelja da u očima javnosti (ali i sebi 
nadležnih) bude uspješan i produktivan u provođenju discipline. 

Budući da je Sramotna knjiga isključivo knjiga učitelja, pisana iz njihove perspektive, ne 
možemo razaznati kako su sami učenici doživljavali disciplinske mjere i kažnjavanje u tim 

136 Dumbović, Milka Pogačić, 18. 

137 Školska spomenica Dolnjogradske obće pučke dječačke škole u Zagrebu, šk. god. 1881., 1883. (HR-DAZG- 
207). 

138 Školska spomenica Dolnjogradske obće pučke dječačke škole u Zagrebu, šk god. 1886./1887. (HR-DAZG- 
207). 

139 Školska spomenica Dolnjogradske obće pučke dječačke škole u Zagrebu, šk.god. 1889./1890. (HR-DAZG- 
207). 

školama. Ipak, u povijesnim izvorima pronalazimo dragocjene crtice iz djetinjstva, poput one 
uglednog prirodoslovca Dragutina Hirca kojeg je otac 1862. upisao u prvi razred Uzorne 
glavne učione u Zagrebu. Svoje živopisno viđenje škole i kažnjavanja opisao je u poglavlju ,,U 
školi" prvog dijela memoara Stari Zagreb. Prisjeća se kako je među djecom vladala fama da 
školom gospodari šiba i batina, te se kao i „svako dijete bojao škole kao žive vatre“, pogotovo 
ravnatelja T., 140 za kojeg se pričalo učenike da šiba do krvi, zbog čega se zamjerio čitavom 
Zagrebu i bio premješten u drugu školu. 141 Spominje i zlatnu knjigu i crnu knjigu, u koju je 
„črni vrag ‘ onaj tko je upisan. Prisjeća se i oselske klupe u kutu razreda koja je „neke popravila, 
a neke pokvarila a kažnjenog učenika, magarca, drugi bi u razredu zadirkivali, kazali mu uši. 142 
Hire razdvaja kažnjavanje u prva dva razreda, kažnjavanje u trećem kada se uvodi batina, te u 
četvrtom, sa šibom i brezovom metlom. U prvom i drugom razredu učenike se kažnjavalo 
stajanjem: za manje prijestupe ispred školske ploče, iza školske ploče za veće prijestupe, da ih 
drugi učenici ne vide, te klečanjem (najmanje pola sata ako je učenik uz to i vikao). Učenike 
je pratila i nesretna i nečovječna packa, udarci štapićem ili ravnalom (po tri prsta u zraku) zbog 
lošeg pisanja ili čitanja. 143 Za one nepopravljive bio je karcer, zatvor, u Gornjogradskoj 
uzornoj učioni zapravo kokošinjac, gdje su učenici pobrali uši, tekute, i svrbjeli se. 144 Od 
trećeg je razreda kao kazna bila dozvoljena šiba. Učitelja je šibom Ijeskovače (različite duljine 
i širine) redovito opskrbljivao neki učenik koji je živio blizu šume. Hire se sjeća da nije 
prošao nijedan dan bez batine, barem jedan udarac pred školskim ormarom bio je podijeljen 
po goloj koži nekom učeniku. Zanimljivo je primjetiti njegovo sjećanje da je udarce dijelio 
najjači učenik, dok učitelj nije rekao dosta, a da su se drugi nerijetko bunili, suprotstavljali i 
branili kažnjenoga, da je često morao inervenirati i školski redar, pedel . 145 Pedel je kažnjavao 
učenike 4. razreda, ne samo šibom, već i brezovom metlom, polegnutog i golog na podu. 146 
Četvrtaši su također svakog tjedna, subotama, u „najcrnijim danima“ bili prozivani u 
egzekucijama. Učitelji i ravnatelj bi čitali imena učenika kojima je određena tjelesna kazna, 
prozivali ih, izrekli krivnju i kaznu te bi ih pedel šibao u učionici trećeg razreda. 

I sam Hire je jednom trebao biti kažnjen šibom, jer je laktom udario nekog učenika ali je 
pobjegao. Od šibanja su ga spasili roditelji koji su vjeroučitelja molili za dogovor s 

140 Vjerojatno Josip Torbar. 

141 Hire, Stari Zagreb, 139. 

142 Hire, Stari Zagreb, 140. 

143 Hire, Stari Zagreb, 140, 141. 

144 Hire, Stari Zagreb, 141. 

145 Hire, Stari Zagreb, 141, 142. 

Pedel: školski redar, domar. 

146 Hire, Stari Zagreb, 142. 

učiteljem. 147 Njegovo iskustvo dokazuje aktivnu uključenost roditelja u njegov odgoj i 
školovanje, ali i isprepletenost dva autoriteta, autoriteta roditelja i autoritelja učitelja. 

ANTIJUNACI 

U Sramotnoj knjizi izbrojala sam ukupno 1704 prijave u kojima je službeno prijavljeno 
oko 1119 učenika. Matematičkim izračunom možemo pretpostaviti da je oko 35% kažnjenih 
učenika ponovno počinilo neki prekršaj, odnosno bilo zapisano i kažnjeno 2 ili više puta. 
Nerijetko se u zapisima ponavljaju imena dječaka, često u jednim te istim prekršajima, koji na 
neki način postaju antijunaci same Knjige. Tako je na primjer učenik Amigoni Antun u siječnju 
1890. prvi put zapisan u Sramotnu knjigu, u drugom razredu zbog smetanja nastave, 148 i tako 
započeo svoje pustolovine pa bio opominjan i kažnjavan zbog neposluha, drskosti, kletve i 
govora nemoralnih riječi, zbog bijega iz škole i zatvora, zbog skitanja i ponoćnog izostajanja, 
zbog brbljanja, nemira, smetanja nastave; u trećem razredu zbog tučnjave i razbijanja po 
razredima, zbog pokazivanja intimnih dijelova tijela i ružnih riječi, pa krađe, nabacivanja 
kamenjem na ulici, i opet brbljanja, neposluha, nemara, lijenosti, skitanja i laganja. Ipak, nakon 
niza prekršaja i desetak prijava javila se potreba za malo drugačijom disciplinarnom mjerom: 
Amigoni je jedan od rijetkih učenika koji su vlastitom rukom u Sramotnu knjigu potpisali 
svoju kaznu ili obećanje da će se popraviti: 

„12/3. obećao Amigoni da se više neće skitati 
i da će se popravit. Ako ne, dobit će šibje. 

U Zagrebu, 1213. 1892. 

Antun Amigoni" 149 

Amigoni je svoje obećanje ozbiljno shvatio, budući da kasnije nije više prijavljivan. Svoje su 
obećanje rukom upisali i Mirko Košića i Oskar Laupert u šk. god. 1867./1868. Obojica su 
prihvatili kaznu tri udarca šibom ukoliko bi ponovili prijestup: 

„Kada nebum znao pervo puta lekcije 
budem dobio šibe tri. Mirko Košića 
U Zagrebu 21. prosinca 1867. 

Kada pervi puta budem zakasnio u školu 
ili u cerkvu budem dobio tri šibe. 

Kada nebudem pervi puta znao lekcije budem 
dobio tri šibe. 

U Zag 2 7. siečnja 1868. Oskar Laupert" 150 


147 Hire, Stari Zagreb, 143. 

148 Sramotna knjiga, 86. 

149 Sramotna knjiga, 120. 

150 Sramotna knjiga, dodatni zapisi, /a/ 

Amigoni je također među desetak učenika koji su prijavljivani više od 10 puta: Mozar Vilko, 
Fočić Juro, Gunjilac Mirko, Ljudevit Hržica, Koler Antun i August Tatzer zapisani su 10 puta, 
Vollmost Eduard I I, a Jesenko Ivan i Amigoni Antun 13 puta. Učenik s najvećim brojem 
prijava bio je Telecki (Teletzky) Milan, sa čak 14 prijava. Većinom je bio opominjan zbog 
nemira, brbljanja i nepolaska svete mise, 3 puta kažnjen je zatvorom i jedan puta šibom. Ipak 
glavni antijunaci Knjige su Koler Antun i Hržica Ljudevit, učenici koji su najviše zadavali brige 
svojim učiteljima i primili najveći broj tjelesnih kazni. Od 10 prijava Hržica je 9 puta primio 
udarce šibom; gotovo da nema prijestupa koji on nije počinio: bio je kažnjavan zbog kletve, 
razbio je nos i ozlijedio lice suučeniku batinom, nabacivao se kamenjem na Zrinskom trgu, 
činio sramotna djela, kleo i prijetio te na kraju zaprljao zid nekog g. Mosesa, potukao se na 
ulici i krao. Najveći zabilježeni broj udaraca šibom, 7, dobio je zbog uboda nožem u ruku 
učenice škole sestara milosrdnica, 151 dok je za svoj posljednji zabilježeni prijestup, ponovljenu 
kletvu, bio kažnjen sa 6 udaraca šibom. 152 Tokom svog školovanja javno je primio najmanje 
21 udarac šibom, iako je to relativan broj, budući da broj udaraca u nekim slučajevima nije 
naveden. Koler Antun pak je bio šiban zbog bacanja kamenja na ulici, bijega iz škole na dan 
ispovijedi, udaranja učenice na ulici, pušenja, drskosti, neposluha i skitanja, zbog kojeg je bio 
prijavljen i kažnjen na zahtjev i u prisutnosti vlastitih roditelja. 153 Prvi put je zabilježen u 
svibnju 1886. 154 kao učenik 3.B razreda koji je redovito ponavljao sljedeće tri godine. 
Njegovo ponašanje kulminiralo je prijavom u travnju 1889. kada učitelj Šandor Horvat traži 
njegov ispis iz škole. 155 


151 Sramotna knjiga, 42. 

152 Sramotna knjiga, 53. 

153 Sramotna knjiga, 70. 

154 Sramotna knjiga, 49. 

155 Sramotna knjiga, 78. 

4. DISCIPLINA I KAŽNJAVANJE 

4.1 O DISCIPLINI I KAŽNJAVANJU U 19. STOLJEĆU 

Iz perspektive današnjeg društva koje zazire od bilo kakvog povređivanja slobode i 
osobnosti čovjeka, a još više namjernog ponižavanja i nanošenja boli u odgoju teško je 
pronalaziti opravdanje za disciplinske mjere koje su se provodile u školama 19. stoljeća. 
Pokušajmo shvatiti tadašnje društvo, od temeljne društvene jedinice - obitelji preko svih 
društvenih struktura kroz koje pojedinac prolazi do one vrhovne - državne. U 19. stoljeću 
gradi se moderno društvo sa novim društvenim vrijednostima, ali i ono je kontrolirano i 
usmjeravano. Jedna od „kontrola" u društvu je i disciplinska kontrola ponašanja. 156 

Povjesničar Dinko Župan u svom članku „Odnos prema tijelu unutar hrvatskog 
školskog sustava druge polovine 19. st.“ analizirajući odnose u društvu piše kako sve 
institucije modernog društva provode vlastitu disciplinsku kontrolu ponašanja. ,,U srcu svih 
disciplinskih sustava funkcionira mali kazneni mehanizam. On uživa neku vrst sudbene povlastice, sa 
svojim vlastitim zakonima, svojim specificiranim prijestupima, svojim posebnim oblicima sankcije, 
svojim sudskim instancijama". 157 Kako bi se učenici uklopili u svijet postojećih društvenih normi 
i vrijednosti, škola je u 19. stoljeću bila organizirana kao kazneni mikro-sustav unutar kojega su 
se rabila razna odgojna sredstva. ,,U radionici, u školi, u vojsci hara kazneni mikro-sustav koji se 
odnosi na vrijeme (zakašnjavanje, izostanci, zastoji u radu) na djelatnost (nepažnja, nemar, 
nedovoljno zalaganje), na ponašanje (nepristojnost, neposluh), na način govora (brbljanje, 
neuljudnost), na tijelo (‘neispravno’ držanje, neprikladne kretnje, nečistoća), na spolnost (bezočnost, 
nedoličnost). U isto se vrijeme kao kažnjavanje koristi cijeli niz istančanih postupaka koji idu od 
lakše fizičke kazne, manjih uskrata i sitnih poniženja".' 58 

Kazna je u školi uvijek imala vrlo važnu ulogu, lako često nužno zlo ili krajnji način 
discipline neposlušnog učenika, u odgoju je oduvijek bila neophodna. Kroz stoljeća su nam 
poznate drastične mjere kojima se nastojao obuzdati djetinji duh i uklopiti ga u društveni 
sustav i norme ponašanja. Velika školska reforma Marije Terezije 1774. zabranila je 
učiteljima pri kažnjavanju koristiti volovske žile, štapove i bičeve (do tada očito sasvim 
normalna sredstva), zabranjeno je povlačenje za uši ili kosu, udaranje šakom ili klečanje na 
kukuruzu ili nekoj podlozi. Zabranjena su i ponižavajuća obilježja za učenike - poput 
magarećih uha ili slamnatih kruna. 1805. godine iz kaznenog školskog sustava službeno se 

156 Dinko Župan, „Odnos prema tijelu unutar hrvatskog školskog sustava druge polovine 19. st.“, u RADOVI 40 
(2008), 203. 

157 Dinko Župan, „Odnos prema tijelu unutar hrvatskog školskog sustava druge polovine 19. st.“, 203. 

158 Dinko Župan, „Odnos prema tijelu unutar hrvatskog školskog sustava druge polovine 19. st.“, 203. 

izbacuju i druga sredstva - učiteljima je preostalo da učenike obuzdaju šibom koja je "iz raja 
izrasla”. O učiteljevoj slobodi provođenja discipline u svojim sjećanjima učitelj Mijat 
Stojanović svjedoči: „Učitelj je običavao računske formule zabijati u glave učenika na svoj osobiti 
način, naime pograbio bi djaka, koji je računao, za kosu, pak kazujuć njemački računsko pravilo, 
lupao bi tupom dječjom glavom o tablu, da bi odjekivalo po školi, kao po bačvarskoj djelaonici, kad 
bačvar nabija obruče na burad. Rukopis pako bijaše mi gadan i neuredan za čudo i pripoviest, sve 
same kuke i kvake. Uviek sam uslied toga sjedio u školi posljednji u tako zvanoj klupi Eselsbank 159 . 
Štogod me je moj g. učitelj dao više šibati i štogod me je više grdio po tadanjem neshodnom i 
nevaljalom načinu podučavanja, to sam je bivao sve tupiji i glupiji.“ 160 Stojanović ga ipak ne krivi, 
jer se učitelj ravnao po svom učenju. O teškom tjelesnom kažnjavanju u školi navodi i Dinko 
Župan izvore iz 1871. godine: „da je učitelj malogorički Ivan Kordić, u obće školsku djecu 
zlostavljao, poimence pako Maricu Tonkovićevu po licu tako pljusnuo, da joj je lice oteklo (...) 
Martina Vidušića tablom tako po glavi udario, da mu je glavu znatno ozliedio; Matiju Pucovića tako 
o tablu bacio, da ga je krv oblijala (...) Doricu Bezuhovu na pod bacio, ter joj na vrat stao “. 161 

O upotrebi tjelesne kazne živo se raspravljalo i u hrvatskim školskim časopisima. 
Uredništvo časopisa Napredak upozorilo je 1873. u članku „Još jedna o tjelesnoj kazni" da 
neki učitelji neoprezno rabe tjelesnu kaznu, te pojašnjavaju tada važeću odredbu o 
kažnjavanju. Iznose stav da se tjelesna kazna u pučkoj školi ne može sasvim ukinuti, želeći 
ograničiti njezinu upotrebu samo u iznimnim slučajevima, kad su isprobane sve druge kazne 
koje nisu koristile. 162 Pozivaju učitelje da uzimaju u obzir individualnost i posebnost slučaja, 
odobravaju kažnjavanje kad se ustrajno i drsko laže, kod tvrdokornosti, iz obijesti, 
zlostavljanja mlađih, životinja ili ozljeđivanja biljki te kod krađe i lijenosti. Napominju značaj 
procesa i okolnosti kažnjavanja - učitelj kad kažnjava zastupa oca djeteta, prema tome on ne 
smije biti hladnokrvno ravnodušan, rugati se učeniku, biti razdražen ili srdit. Kako bi šiba 
imala određeni status, učenika bi se smjelo kazniti tek nakon nauka, tankim štapićem koji se 
čuva u ormaru. Zabranjeno je tući učenike po glavi, leđima i rukama, kao i djevojke i dječake 
I. i 2. razreda. Ipak, zaključuju da je sam odgoj, disciplina i atmosfera u razredu na učiteljevoj 
odgovornosti, da o njemu ovisi ponašanje učenika, te smatraju kako pravilnim postupanjem 


159 Eselbank- njem. magareća klupa. 

160 Mijat Stojanović - Sgode i nesgode moga života, ur. Dinko Župan, Stanko Andrić i Damir Matanović (Zagreb: 
Hrvatski institut za povijest, 2015.), 49. 

161 Dinko Župan, „Odnos prema tijelu unutar hrvatskog školskog sustava druge polovine 19. st.“, 204. 

162 NN, „Još jedna o tjelesnoj kazni“ u Napredak (1873), 573. 

učitelja, koji s ljubavlju naglašava dobro ponašanje, s ljubavlju opominje i upozorava, mogu i 
sami učenici prihvatiti i primjeniti dobro ponašanje. 163 

Nakon donošenja školskog zakona 1874. godine, u skladu s liberalnim nastojanjima 
Mažuranićeve reforme školstva, Odjel za bogoštovlje i nastavu u disciplinskim je propisima za 
pučke škole iz 1875. službeno zabranio upotrebu tjelesne kazne. Da se zabrana nije baš 
poštivala, vidljivo je iz primjera Sramotne knjige: u Donjogradskoj pučkoj školi školske godine 
1875./1876. od 76 prijavljenih učenika tjelesno je kažnjeno njih 16. Potrebu za tjelesnim 
kažnjavanjem (isključivo za teške i velike prekršaje) obrazložili su na sjednici učiteljskog 
zbora, smatrajući disciplinarna sredstva propisana u Redu nedostatnima i da tjelesna kazna, 
„mudro upotrijebljena može popraviti i spriječiti mnogo drugih zo/o“. 164 Zabrana je polako 
prolazila u praksu i sljedećih je školskih godina sve manji broj učenika koji su tjelesno 
kažnjeni: 12 učenika šk.god. 1876./1877., 5 učenika 1877./1878. i 1877./1878. samo 2 učenika. 
Ipak se učitelji i dalje žale i raspravljaju na učiteljskoj sjednici o Pravilniku koji je preblag za 
njihove okolnosti, o nedostacima propisanih disciplinskih mjera, poput stajanja u klupi koje tada 
samo ometa ostale učenike i općenito o nemogućnosti održavanja discipline u razredu. 165 
Učitelji su smatrali tjelesnu kaznu korisnom, ali bojali su se disciplinske istrage, koja bi mogla 
uslijediti ukoliko bi postupili protiv Pravilnika. 

Na sve češće pritužbe učitelja vlada je odgovorila odlukom da se o pitanju tjelesne 
kazne raspravi na svim podžupanijskim učiteljskim skupštinama. 166 Učiteljske skupštine diljem 
zemlje zagovarale su ponovno zakonsko uvođenje tjelesne kazne u školu te je Naredbom 
1879. ponovno dopuštena tjelesna kazna, ali ovaj put pod strogo propisanim uvjetima. 
„Tjelesna kazna dozvoljava se samo u slučaju većih moralnih prestupa, kano: radi tvrdokorna 
laganja, drzovite upornosti, prostačine i krupne nećudorednosti, te pošto sva druga dozvoljena 
disciplinarna sredstva ostanu bezuspješna“ l67 . Tjelesno kažnjavanje više se nije smjelo vršiti pred 
učenicima, a šiba je bila jedino dopušteno sredstvo kažnjavanja: „Osim šibom svaka je druga 
tjelesna kazan kao čupanje, ćuškanje, guranje, klečanje, udaranje štapom ili ravnalom itd. najstrože 

163 NN, „Još jedna o tjelesnoj kazni“ u Napredak (1873), 573, 574. 

164 Zapisnik sjednice Donjogradske pučke škole, 12.2.1876. (HR-DAZG-207). 

165 Zapisnik sjednice Donjogradske pučke škole, 13.12.1878. (HR-DAZG-207). 

166 U veljači 1877. održana je krapinsko-toplička podžupanijska učiteljska skupština s glavnom temom: „Ima li 
tjelesna kazna rabiti disciplinarna sredstva?" Na Skupštini su potvrđeni stavovi o fizičkom kažnjavanju isključivo 
dječaka samo kad blaža sredstva nisu pomogla, ali ne više od 5 udaraca. Zanimljiv je njihov stav da kaznu može 
izvršiti i stariji učenik u razredu i da se kazna mora izvršiti pred ostalim učenicima, koji imaju ulogu svjedoka. 
Naime, spominju slučajeve gdje su učenici roditeljima lagali o većem broju udaraca ili težim kaznama, što bi 
dovodilo do loših odnosa učitelja i roditelja. 

167 Naredbe izdane na osnovu školskog zakona od 14. listopada 1874. do konca godine 1882.(1884). 

zabranjena."' 68 Među kaznama zapisanim u Sramotnoj knjizi, osim kazne šibom i (rijetko) 
klečanja 169 nije bilo drugog načina nanošenja boli. Tridesetak je primjera kazni zapisanih kao 
„tjelesno kažnjavanje" gdje nije detaljnije naznačen način kažnjavanja, ali uspoređujući način 
kažnjavanja pojedinih učitelja pretpostavljam da su to sve odreda bile kazne šibom. 

Nova je naredba postrožila i nadzor nad učiteljima: školske su vlasti od sada putem svojih 
nadzornika pazile da se osim propisanih ne primjenjuju nikakve druge vrste kažnjavanja 
učenika, a u slučaju kršenja pravila protiv učitelja se mogao povesti i disciplinski postupak, što 
je nerijetko uključivalo i sudsku vlast. Tome svjedoči i primjer učitelja Dragutina Kaničara iz 
Donjeg Miholjca koji je nakon disciplinske istrage 1893. zbog „pretjerane nesnošljivosti i 
surovosti “ kažnjen s gubitkom petogodišnjeg učiteljskog doplatka na dvije godine. 170 

Školski zakon o uređenju nastave i obrazovanju učitelja iz 1889. potvrdio je dopuštena 
disciplinska sredstva: opomenu, ukor, stajanje u klupi i izvan klupe, kod dječaka tjelesnu 
kaznu (iznimno, u slučaju prije spomenutih moralnih prijestupa) i na kraju privremeno 
isključenje iz škole. Novost je zabrana tjelesnog kažnjavanja zbog slabog napretka u učenju ili 
zbog izostajanja iz škole. 

lako naizgled jasni, uvjeti kažnjavanja mogli su se naširoko tumačiti - koja su nedjela učenika 
nemoralna, a koja su samo posljedica dječačke zaigranosti, poput (jako učestalog i 
popularnog) bacanja kamenja na ulici za koju su dječaci redovito bili kažnjeni udarcima šibom. 
Istina, nisu uvijek navedene okolnosti - jesu li bacali kamenje na ljude, konje ili prozore, jesu li 
bacili stotine kamenja i napravili nered ili se samo dobacivali kamenčićima. Jesu li se pojedini 
učenici skitali tjednima do kasno u noć ili pak samo kasnili zaigrano istražujući ulice grada. Je 
li srce učitelja bilo puno tvrđe i osjetljivije na sitne pogreške ili pak je imao unaprijed 
postavljene standarde kažnjavanja kojih se čvrsto držao. 

Nadzor i strožiji uvjeti kažnjavanja nikako nisu umanjili broj prijava: naprotiv, u školskoj 
godini 1885./1886. naglo raste broj prijavljenih učenika (prijavljeno je njih stotinjak) da bi u 
školskoj godini 1890./1891. taj broj dosegao vrhunac s čak njih 399, od kojih je 316 bilo 
prijavljeno za neposluh, nemir ili nemar (usporedi s Tablicom br. I.) Tome doprinosi i nova 
praksa kolektivnih prijava na sjedničkim zaključcima nekoliko puta godišnje. Tako je redovito 

168 Naredbe izdane na osnovu školskog zakona od 14. listopada 1874. do konca godine 1882. 

169 U školskoj godini 1886./1887. ipak je 7 učenika bilo kažnjeno klečanjem. 

170 Dinko Župan, „Odnos prema tijelu unutar hrvatskog školskog sustava druge polovine 19. st.“, 205. 

prijavljeno iz gotovo svakog razreda po nekoliko desetaka učenika zbog najčešćih i 
najuobičajenih razloga (nemira, smetanja nastave, lijenosti ili brbljanja). Među tim zapisima 
često se ističu jedni te isti „problematični" učenici, prijavljeni za gotovo iste prekršaje, lako 
na prvi pogled je tom praksom kolektivnih prijava sam značaj upisa u Sramotnu knjigu 
oslabljen: osim kažnjavanja šibom, samu opomenu ili upis nisu više doživljavali kao konkretnu 
odgojnu mjeru - kako učenici, tako i učitelji. Školska godina 1890./1891. na neki je način 
prekretnica - sljedeće godine učitelji prijavljuju i kažnjavaju puno manje učenika, da bi se za 
dvije godine prijave svele tek na njih tridesetak (usporedi s Tablicom br.l.). 

Što se događalo tih godina - jesu li učenici naglo poboljšali svoje ponašanje ili učitelji snizili 
kriterije teško je razaznati iz izvora. Sramotna knjiga naglo je, bez zaključka završena sa 
zadnje 2 zabilježene prijave u šk. god. 1893./1894.; niti u zapisima sjednica ni u Spomenici 
škole nema spomena o odluci napuštanja prakse zapisa u Sramotnu knjigu. Sljedeće, 1894. 
godine u Donjogradsku pučku školu je postavljen novi ravnatelj, Škender Kranjc. Emerik 
Munjiza u prikazu povijesti školstva Velike Kopanice u Vojnoj Krajini spominje odluku o 
uvođenju Spomenica u škole još 1871., te da se zbog odgojnih razloga, javnog navođenja 
osobnih imena i prezimena učenika napušta praksa zlatnih (počasnih) i crnih (sramotnih) 
knjiga. 171 Možemo pretpostaviti da je upravo za vrijeme ravnateljstva Škendera Kranjca 
donesena odluka kojom zagrebačka Sramotna knjiga odlazi u povijest. 


171 Emerik Munjiza, „Dviie stotine i pedeset godina kontinuiranog školstva u Velikoj Kopanici I764./65.-20I4./I5 
godine“, u Scrinia Slavonica 5 (2005), 392. 

4.2 OBITELJ I DISCIPLINA 

Zanimljivo je među zapisima primjetiti sudjelovanje obitelji u provođenju discipline u 
školi. U nekoliko je slučajeva učenika tužio ili doveo na kaznu jedan od roditelja, pa čak i 
rođeni brat, dok neki zapisi naglašavaju prisutnost roditelja u trenucima kažnjavanja. 

S polaskom u školu dijete se susreće s novim autoritetom - učiteljem - koji ga nastoji 
uklopiti u novu društvenu sferu s vlastitim pravilima. Suradnja učitelja i roditelja u tom je 
razdoblju bila od iznimne važnosti, jer bi u suprotnom kod kuće roditelji mogli srušiti sve što 
je učitelj marljivo gradio. 172 Milka Pogačić to je usporedila s uprezanjem kola sa dva suprotna 
kraja; kritizirala je roditelje koji se premalo interesiraju za školovanje vlastite djece i 
naglašavala potrebu skladnog i jedinstvenog djelovanja svih odgojnih faktora - i obitelji i škole 
- da bi se dijete uspješno odgajalo. 173 O odgoju u obitelji raspravljalo se i na učiteljskim 
sjednicama škole, s čestim zaključcima kako sve kreće od obitelji i obiteljskih okolnosti. 

Mati je prva učiteljica svog djeteta, kaže Čuvaj. 174 Obitelji 19. stoljeća u pravilu su 
mnogobrojne i patrijarhalne. Otac kao glava radi i prehranjuje svoju obitelj, dok je majci 
povjerena sfera doma, odgoj i domaćinstvo. Pedagog Davorin Trstenjak piše o majkama, 
prvim i najhitnijim odgajateljicama: „Dobra je mati djetetu svetica. Ali i otac treba da sa ženom 
složno odgaja djecu. Otac i mati jesu tek potpuni čovjek, a kad njih dvoje uzgajaju djecu složno, 
onda bude i lijepa uspjeha.“ Roditelji prvi odgajaju i postavljaju granice i pravila, nerijetko 
šibom, što im tada nije branio nijedan zakon. A često se nestašnoj i neposlušnoj dječici i sa 
školom prijetilo: ,,U školu ćeš!“. Tome se posebno protivila Milka Pogačić, koja je u toj 
prijetnji vidjela odgojnu nemoć roditelja, koji time nepotrebno zadavaju štetu sebi, djetetu i 
školi. 175 

Vlastitog odgoja prisjeća se Mijo Stojanović: roditelji su njegov nestašluk krotili 
šibicom, u čemu on vidi korijene svog naprasitog karaktera i žestoke ćudi. 176 Vilma Vukelić 
piše o svom puritanskom odgoju, u kojem je odrastala u skromnosti i jednostavnosti. Sa 6 
godina je dobila njemačku guvernantu koja je od nje zahtijevala slijepu pokornost, bez ustupaka 
i isprike. 177 Sa slinom među zubima bi izgovarala svoju maksimu: „Tko voli svoje dijete, strogo ga 


172 Mijat Stojanović - Sgode i nesgode moga života, I 15. 

173 Dumbović, Milka Pogačić, 85. 

174 Antun Čuvaj, "Mati, prva učiteljica svoga djeteta'* u Godišnje izvješće Gradjanske i s njom spojene Obće pučke 
dječačke učione u Sisku za školsku godinu 1885.-86. 

175 Dumbović, Milka Pogačić, str. 86. 

176 Mijat Stojanović - Sgode i nesgode moga života, 48. 

177 Vilma Vukelić, Tragovi prošlosti (Zagreb: Matica hrvatska, 1994.), 79. 

kažnjava" 178 te je često primjenjivala u praksi. U ormaru je uvijek ležao tanki prutić 
(španjolski prut), čak i kad bi ga Vukelić kao djevojčica sakrila. Zazirala je i od druge odgojne 
mjere - ručnih radova, koji su joj, kako kaže, zagorčavali život. Španjolski prut, španišer, 179 u 
upotrebi po domovima navodi i Hire, kao i obične šibe, volovske šibe i korbač 180 , koji se 
kupovao kod remenara. 181 

Koliko je bitna suradnja roditelja i učitelja opisuje Mijo Stojanović pišući o dobrim i 
lošim roditeljima s kojima se susreo tokom svog rada. 182 Hvali pametne roditelji koji vole 
svoju djecu, te poštuju i uvažavaju školu i učitelja. Primjećuje kolko se u njihovim domovima 
uz obiteljski njeguje i školski odgoj, te učitelji i roditelji zajedno odgajaju djecu. Za razliku od 
loših roditelja koji ne znaju vrijednost odgoja, ne uvažavaju školu ni učitelje. Spominje i 
roditelje koji su spremni pohvaliti svoju djecu za svaki napredak i uspjeh, a okriviti učitelje i 
školu za neuspjeh. Sliku učitelja u obitelji nerijetko su prljali i sami učenici. U 
časopisu Napredak spominje se da su učenici kod kuće znali preuveličavati broj udaraca ili 
način kazne, što bi dovelo do većih tenzija u odnosu učitelja i roditelja, pa čak i do razine 
mržnje. 

Ipak s povećanjem broja obrazovanih roditelja, koji su i sami prošli kroz sustav 
obrazovanja, zasigurno je rasla suradnja s učiteljima vlastite djece. U primjeru Sramotne 
knjige vidimo povjerenje u sustav gdje roditelji zahtjevaju ili čak osobno dovode vlastito 
dijete u školu da ga kazne. Tako je Koren Josip u prisutnosti majke kažnjen sa 6 udaraca 
šibom zbog skitanja, nakon što ga je ona našla kod uspinjače i dovela ga u školu. 183 


178 Vilma Vukelić, Tragovi prošlosti (Zagreb: Matica hrvatska, 1994.), 79. 

179 Španjolski prut - bambusov štap 

180 Korbač - jahaći kožni bič 

181 Hire, Stari Zagreb, 141. 

182 Mijat Stojanović - Sgode i nesgode moga života, I 15. 

183 Sramotna knjiga, I 15. 

4.3 IZ PERA TADAŠNJIH UČITELJA I PEDAGOGA 

Nekoliko je učitelja i pedagoga konkretnije progovorilo o pitanju školske discipline i 
tjelesnom kažnjavanju učenika u časopisu Napredak. Samo kažnjavanje i nije bilo toliko 
sporno, zagovarali su ga i tada vodeći europski pedagozi i filozofi, uzori tadašnjim učiteljima. 
Rijetki su iskreno isticali da su „zakleti neprijatelji š/be“ 184 . Najčešće su se postavljala pitanja 
granice kažnjavanja, kako ono ne bi narušilo psihu i zdravlje djeteta, ali kako bi i učitelj 
održao svoj autoritet i primjer. 

Ivan Filipović na početku izlaženja časopisa 185 piše učiteljima o „Djetinjem ponašanju", kako 
su oni, prvi primjer i uzor učenicima, pozvani odgajati učenike za život, ne za školu. Filipović 
naglašava uljudnost i čednost koje moraju prijeći djeci u narav, iskrene, otvorene bez 
ulizivanja i licemjerja. Poziva učitelje na neprestano opominjanje pri lošem ponašanju i na 
pokazivanje dobrog ponašanja. 186 Očito je ta opaska bila nužno potrebna budući da je 1860. 
izdao članak „Psovanje u ruženje u školi" u kojem upozorava na gadnu i ružnu naviku učitelja 
„...da psuju i grde učenike, sa svakakvim neslanim i neopranim imenima i pridjevima ,“ 187 Poziva 
učitelje da budu prvi primjer moralnog ponašanja i da štuju Božju sliku i priliku u učenicima, 
gledajući ih kao buduće sposobne građane. Također je i zanimljiva primjedba na neke učitelje 
da zanemaruju i loše postupaju s učenicima siromašnih roditelja. 188 

Pedagog Antun Truhelka napisao je 1860. zanimljiv članak „O školskoj disciplini uopće" gdje 
je izložio svoje stavove o kazni i načinima kažnjavanja učenika. On gleda na kaznu kao 
posljedicu opakog čina, a njezinu svrhu moralni popravak djeteta, lijek bolesnog čina. 189 Daje 
upute učiteljima kada i kako kažnjavati: učitelj mora prije dobro promotriti duševno i tjelesno 
stanje djeteta, uzeti u obzir okolnosti i vlastitosti te nakon kazne proučiti učinak i posljedice, 
paziti na dob - manju djecu najbolje je odmah kazniti kako bi odmah učila posljedice grijeha, 
a starijima je mudro odgoditi kaznu da se prepadnu, da osjete strah i muku pred kaznom. 
Smatra da je najbolje prvo pronaći druga sredstva ( mudro rukovodstvo, navika, točno 
prigledanje ), dobro promotriti i grditi krivnju, pobuditi mržnju na grijeh i pokazati žaljenje 
zbog kažnjavanja, ali ne grditi dijete da ne izgubi učitelj dostojanstvo i ljubav kod djece, kao i 


184 Nepoznat autor, „Kako valja postupati s početnici, da jim škola omili i daju rado polaze” u Napredak 18 
(1861), 280. 

185 Ivan Filipović, „Djetinje ponašanje” u Napredak 5 (1859.), 71-72. 

186 Ivan Filipović, „Djetinje ponašanje”, 72. 

187 Ivan Filipović, „Psovanje i ruženje u školi” u Napredak 10 (1860), 153-154. 

188 Ivan Filipović, „Psovanje i ruženje u školi”, 154. 

189 Antun Truhelka, „O školskoj disciplini uopće” u Napredak II (1861), 161. 

pripaziti na suučenike, kako mu se ne bi rugali. 190 Učitelj mora biti milosrdan i pun ljubavi, 
opraštati, ne smije kažnjavati iz osobnih razloga ili navike. Najbolje je djecu kazniti strogim 
pogledom, riječju, opomenom i svojim nezadovoljstvom, mudro piše da za sve postoji 
primjerena kazna: uskratiti ugodu i veselje zločestome, društvo nemirnom, odmor lijenčini, 
ne vjerovati brbljavom, osramotiti besramne. 191 Mudro i rijetko tjelesno kažnjavati samo kad 
je najveća nužda, ako se ponavljani prekršaji nedaju drugom kaznom riješiti; poput moralne 
bolesti, zle svojevolje, prkosa, prekomjerne lakoumnosti ili krađe. 

1861. nepoznat autor članka „Kako valja postupati s početnici, da jim škola omili i daju rado 
polaze?", zakleti neprijatelj šibe kako se prozvao, govori o nepovratnoj šteti koju za sobom 
ostavlja tjelesno kažnjavanje: „Djaci, koji su bili najviše šibani, bjahu uviek najgori, to je živa istina. 
Izgubili su s vremenom svaki sram, svaku poštenu ćud i postali su bezsramnici, te su napokon ipak 
morali ostaviti školu, deset putah gorji, nego li su u nju došli.“' 92 Također osuđuje nečovječne i 
nemilosne učitelje koji kažnjavaju učenike za svaki mali propust, koji ih zapravo čini djetinjim, 
nipošto zločestim: „..što su si kadšto u školi štogod u uho prišaptnuli, ili si je koji nesrećom 
zamrljao kojom kapljicom crnila svoju artiju, ili je opet primio gdje na putu koju grudicu sniega u 
ruke.“ m 

Stjepan Basariček 1872. godine razlaže u članku pitanje „Treba li dokinuti tjelesnu kaznu". 
Upozorava kako neki krivo upućeni i pretjerani liberalci nastoje ukloniti kaznu iz škole, vođeni 
„modernim" pedagoškim idejama o slobodnoj volji. 194 Smatra da odrasli mogu slijediti 
slobodnu volju, ali da su djeca još nezrela i nerazvijena, potrebni su im autoriteti - prvo otac 
i majka, a zatim učitelj. Smatra da djeca trebaju graditi svoju poslušnost i pouzdanje u školi, te 
da s vremenom mogu naučiti slijediti obrasce ponašanja, bez kazni. 195 

Ljuboje Dlustuš 1876. godine u opsežnom članku pod nazivom „Tjelesna kazna u školi" 
opravdava tjelesno kažnjavanje navodeći stavove brojnih pedagogijskih teoretičara svjetskog 
glasa (poput Komenskog, Lockea, Franckea, Rousseaua, Jeana Paula...) koji je smatraju 
nužnom za prkos, pakost i neposluh. Dlustuš naglašava da tjelesna kazna nije lijepo sredstvo, 
budući da nanosi bol ona je protivna ljudskoj prirodi, ali je nužna, nije zamjenjiva. Smatra da 


190 Antun Truhelka, „O školskoj disciplini uopće”, 162. 

191 Antun Truhelka, „O školskoj disciplini uopće”, 162, 163. 

192 N.N. „Kako valja postupati...”, 281. 

193 N.N. „Kako valja postupati...”, 281. 

194 Stjepan Basariček, „Treba li dokinuti tjelesnu kaznu” u Napredak 24 (1872), 1-2. 

195 Stjepan Basariček, „Treba li dokinuti tjelesnu kaznu”, 1-2. 

tjelesna kazna više nije odgojno sredstvo, već sredstvo pedagogijske terapije. 196 Ipak, spreman 
je promjeniti svoje mišljenje ukoliko se dokaže da je suvišna, da se može zamijeniti drugim 
odgojnim sredstvima, ali „...tek onda, kada budem iz ustiju koga učitelja čuo reći: „Ja sam proveo 
svoje učenike kroz četiri razreda, a nisam nijednoč upotriebio tjelesne kazne. Djeca su mi se marljivo 
učila, a poredak mi je u školi uviek bio uzoran. Ako je gdje što i valjalo popraviti, sretno sam to svaki 
put obavio drugimi sredstvi, i nijednoč nisam osjetio potrebe, da se latim tjelesne kazne." 197 

1890. godine se Ljudevit Dvorniković osvrnuo na „Kazne i nagrade u svijetu racionalne 
pedagogije". Ponovno zagovara tjelesnu kaznu, budući da je u nastavi najveći problem nemar i 
neposluh djece: „lijen je, neće da se uči“. 198 Smatra da u pedagogiji i odgoju pomažu jedino 
kazne i nagrade, strah od tjelesne boli i šibu smatra najboljim sredstvom discipline i nauka s 
ciljem da se krivac popravi. Odgovor na njegovo razmišljanje uputio je Juro (Gjuro) Turić u 
članku „Da se razumijemo". On tjelesno kažnjavanje u školama opravdava jedino teškim 
uvjetima u pučkom školstvu, gdje učitelji rade s djecom od 6 do 12 godina, često i s njih 
šezdesetak u jednoj učionici, što je protivno pravilima pedagogije. Naglašava da u pučkom 
školstvu dolazi do opreka teorije i prakse i da učitelji jednostavno ne mogu izaći na kraj s 
učenicima bez kazni. 199 

Učitelj Mijat Stojanović u svojim se memoarima prisjeća dosta teških, gorkih i dosadnih 
satova. Smatra da su „ zločesti“ učenici najčešće samo dječje lakomisleni, nestašni i lakoumni 
te će mudar i razborit učitelj lako izaći na kraj s njima. Ima zločestih koji su odgajani kao u 
trnju, iz njihovih je srca potrebno iščupati korov, odučiti ih od zlih navika i zasaditi nove. 
Učitelj koji voli svoj posao i koji je vješt u tome to uspjeva. Smatra da učenici dišu onim 
duhom kojim diše i njihov učitelj. Djeci je učitelj ljubeći otac, odgojitelj, prijatelj, savjetnik, uzor 
krijeposti i putokaz. 200 Učitelj mora biti pravedan, nepristran, dosljedan, strog i strpljiv: 
„Strpljivost, strpljivost, strpljivost i opet strpljivost/ 120 1 S njim samim njegov učitelj i nije imao toliko 
strpljenja i bio je često kažnjavan, što mu on sam nije zamjerao, jer se, kako kaže, samo 
držao svog učenja. U njegovim memoarima nije spomenuto je li i sam koristio šibu i tjelesno 
kažnjavao učenike, ali spominje vrhovno pravilo kojeg se drži: „Ljubi učenike iskreno, pak će i 
oni tebe ljubiti i poslušni ti biti.“ 202 

196 Ljuboje Dlustuš, „Tjelesna kazna u školi“ u Napredak 21 (1876):I-2. 

197 Ljuboje Dlustuš, „Tjelesna kazna u školi", I. 

198 Ljudevit Dvorniković, „Kazne i nagrade u svijetu racionalne pedagogije" u Napredak (1890.), 425. 

199 Gjuro Turić, „Da se razumijemo" u Napredak (1891), I I. 

200 Mijat Stojanović - Sgode i nesgode moga života, I 15. 

201 Mijat Stojanović - Sgode i nesgode moga života, 116. 

202 Mijat Stojanović - Sgode i nesgode moga života, 52. 

4.4 PREMA UKIDANJU TJELESNOG KAŽNJAVANJA 

U školama diljem Europe tjelesno se kažnjavalo još desetljećima kasnije. Tek se 1979. 
u Švedskoj prvi puta donosi zakon opće zabrane bilo kakvog nasilja nad djetetom, uključujući 
i tjelesno kažnjavanje u školi. 203 Kasnije su Poveljom UN-a zakon o zabrani redom prihvaćale 
zemlje članice. Konkretno je u Hrvatskoj 1999. godine prihvaćen zakon o zabrani nasilja i 
donesene uredbe o fizičkom kažnjavanju u školi. Učitelji su napustili šibu, ali nad učenicima se 
još uvijek često vršila vrsta netjelesnog nasilja, ono psihičko i društveno poput kritiziranja, 
omalovažavanja, davanja nezaslužene loše ocjene ili dodatne domaće zadaće, zabrane odlaska 
na odmor, udaljavanja iz učionice/isključivanja iz grupe i slično. 204 Osobno sam za vrijeme 
svog školovanja svjedočila i stajanju u kutu, sjedenju u hodniku ispred učionice, podijeljenim 
ćuškama ili pak prijetnjama štapom. Provođenje discipline u razredu dugo je ostalo u sivoj 
zoni, između školskih zakona i školske svakodnevice. 

2015. godine službeno su propisane pedagoške mjere koje se poduzimaju u slučaju 
kršenja školskih pravila u osnovnim i srednjim školama Republike Hrvatske. Ovisno o težini 
neprihvatljivog ponašanja učenici dobivaju odgovarajuću kaznu: opomena, ukor, strogi ukor i 
preseljenje u drugu školu (ili isključenje iz srednje škole). Tako se za lakše neprihvatljivo 
ponašanje poput nereda, buke, dovikivanja, pričanja nakon opomene, bacanja smeća, 
korištenja mobitela, uznemiravanja, naguravanja, gađanja stvarima, klađenja i kockanja dobiva 
opomena. Za teže povrede poput prepisivanja s mobitela ili tableta, omalovažavanja, 
vrijeđanja, širenja neistina i glasina, unošenja ili konzumiranja alkohola, cigareta ili droga, 
dovođenje neovlaštenih osoba koje su nanijele štetu školi ili osobama ili pak uništavanje 
imovine kazna je ukor. Strogi ukor (ili opomena pred isključenje u srednjoj školi) kazna je za 
teške povrede poput poticanja nasilja ili govora mržnje, krivotvorenje ispričnica, krađe, 
prisile, uništavanje službene školske dokumentacije ili unošenja oružja i opasnih predmeta. 
Najteže, osobito teške povrede kažnjavaju se preseljenjem u drugu školu (isključivanjem iz 
srednje škole): krivotvorenje službene školske dokumentacije, objavljivanje materijala koji 
vrijeđa ugled, čast i dostojanstvo druge osobe, teška krađa, ugrožavanje sigurnosti učenika ili 
radnika škole i nasilno ponašanje. 205 Osim za neprihvatljivo ponašanje, pedagoške mjere se 
izriču i zbog broja neopravdanih sati. Time su ujednačeni kriteriji prema svim učenicima i 

203 Lora Vidović, „Tjelesno kažnjavanje djece u obitelji" u Hrvatski ljetopis za kazneno pravo i praksu 15 (2008), 
304. 

204 Kristina Smolčić, „Odnos kažnjavanja i samopoštovanja kod učenika rane školske dobi" (Split: Filozofski 
fakultet, diplomski rad, 2015.) 

205 Pravilnik o kriterijima za izricanje pedagoških mjera, Narodne novine 94/15. 

učenicama u svim školama Republike Hrvatske, lako je naizgled povećan broj izrečenih 
pedagoških mjera, zanimljivo je već prve godine primjene novog Pravilnika vidjeti poboljšanje 
u vidu smanjenja broja neopravdanih izostanaka. U osnovnim školama je u šk. god. 
20I3./20I4. ukupno 339.436 neopravdanih sati, 20I4./20I5. 330.600 sati, a 20I5./20I6. 
godine 245.296 sati. 206 Zanimljiv je i podatak iz školske godine 20I4./20I5. kada su izrečene 
ukupno 88.593 pedagoške mjere u osnovnim školama. Od toga je zbog neprimjerenog 
ponašanja izrečena pedagoška mjera za 4.634 učenika osnovne škole. Od toga je većini 
učenika osnovne škole kao pedagoška mjera izrečena pisana opomena (za 2.516 učenika). 207 


206 Podaci na upit iz Ministarstva odgoja i obrazovanja. 

207 Podaci na upit iz Ministarstva odgoja i obrazovanja. 


66 



5. ZAKLJUČAK 

Od početaka školstva i pedagogije kroz određene se sustave provodila disciplina i 
poduzimale se određene disciplinske mjere. S razvojem društva one mijenjaju svoj oblik i 
načine provođenja. Zapadno društvo 19. stoljeća jače je nego ikad zagovaralo ali i 
propitkivalo provođenje discipline u društvu. Kroz odgoj i obrazovanje ono nastoji od malih 
nogu izgraditi pojedinca koji će se uklopiti u postojeći društveni sustav i prihvatiti državu kao 
autoritet. Pri tome poduzima niz disciplinskih mjera, permisivnih ali i represivnih - poput 
tjelesnog kažnjavanja. U 19. se stoljeću intenzivnije razvija i pedagogija koje s druge strane 
propitkuje potrebu tjelesnog kažnjavanja u odgoju pojedinca i otvara put humanističkim 
teorijama. Među prosvjetom, već podijeljenom na onu sekularnu i onu privrženu kleru, s 
druge strane dolazi do podjele na pristaše i zagovornike tjelesnog kažnjavanja. Svojevremeno 
je ono bilo pokušano zabranjeno zakonom, ali u praksi i dalje provođeno, što potvrđuje i 
kontinuirano kažnjavanje šibom u navedenim školama. 

Praksa vođenja sramotnih knjiga, neslužbenih školskih zapisnika kažnjavanja, već i 
samim imenom prihvaćena je tokom 19. stoljeća diljem škola kao mjera upozorenja drugim 
učenicima. U Hrvatskom školskom muzeju sačuvan je vrijedan primjerak Zagrebačke 
sramotne knjige, koja bilježi učeničke prijestupe i određene im kazne od 1857. do 1893. 
godine u dvjema zagrebačkim školama, Glavnoj učioni (od 1857. do 1875.) i Donjogradskoj 
pučkoj školi (od 1875. do 1894.). Kroz nekoliko desetljeća bilježenja u njene je listove 
upisano oko tisuću učenika počinivši prijestupe poput nepristojnog ponašanja ili govora za 
vrijeme nastave, drskosti, pljuvanja, bacanja kamenja, tučnjave na ulici, krađe, kašnjenja na 
nastavu ili skitanja. Progovara o tada prihvaćenim i propisanim disciplinskim mjerama koje 
učitelji poduzimaju poput šibanja, zatvaranja u zatvor, podijelom ukora, opomena ili pak samo 
upisom u Knjigu kao upozorenje ne bi li svoje đake naučili pokornosti i poslušnosti. 

Proučavajući zapise u Sramotnoj knjizi uspoređivala sam ih sa suvremenim 
promišljanjima u časopisu Napredak, memoarima ili pak u zapisima sa učiteljskih sjednica. 
Školski je sustav zbilja nastojao unaprijediti disciplinu u školi, sve više se približavajući 
humanističkom odgoju, ali je provođenje tih mjera u 19. stoljeću još uvijek najvećim dijelom u 
ovlasti samog učitelja u njegovom vlastitom razredu. Učitelj ostaje „alfa i omega“ svom 
razredu te svojim odgojnim i disciplinskim mjerama nastoji graditi (ili će rušiti) autoritet koji 
će učenici kasnije preslikati u društvu. 

Zagrebačka Sramotna knjiga izvanredan je primjer za proučavanje đačke svakodnevice, 
one u okrilju škole ali i unutar obiteljskog života. Svjedoči nam o isprepletenosti autoriteta 
roditelja i učitelja koji ne prestaju ulaskom ili izlaskom iz škole, već ih svakodnevno nadziru 
tokom školovanja. Također, zahvaljujući ispravljeno postavljenoj atribuciji možemo 
rekonstruirati dio povijesti dviju zagrebačkih škola, posebno Donjogradske pučke škole čija 
se tradicija na istom mjestu nastavlja i dan danas. 

Na kraju, Sramotna knjiga postaje i osobna, otkrivajući nam osobnosti i interese 
pojedinaca koji su (ne htijući) svojim ponašanjem ostali trajno zabilježeni u crnu knjigu, knjigu 
srama. Stotinu godina kasnije sa suosjećanjem čitamo o bolnim udarcima šibom ili 
usamljenim satima u školskom zatvoru, ali i sa simpatijom na danas neuobičajene dječačke 
nestašluke i pustolovine. 

6. IZVORI I LITERATURA 


NEOBJAVLJENI IZVORI 

HR-DAZG-207 Državna mješovita pučka škola u Samostanskoj ulici: 

Zapisnici učiteljskih sjednica Donjogradske pučke škole 

HR-DAZG-194 Državna mješovita pučka škola Gornji Grad 

HŠM A 185 Sramotna knjiga Glavne učione u Zagrebu. Zagreb, 1857.-1893. Arhivska zbirka 
Hrvatskog školskog muzeja. 

ŠKOLSKA IZVJEŠĆA I ZAKONODAVSTVO 

god. 1898./1899. Zagreb, 1899. 

Naredbe izdane na osnovu školskog zakona od 14. listopada 1874. do konca godine 1882., 

Pravilnik o kriterijima za izricanje pedagoških mjera. Zagreb: Narodne novine, 2015. 

7. SAŽETAK 


Tokom 19. stoljeća, u zapadnom sustavu školovanja, kao jedna od disciplinskih mjera 
provodi se praksa vođenja sramotnih ili crnih knjiga. U Hrvatskom školskom muzeju čuva se 
vrijedna kopija sramotne knjige iz Zagreba, poznata kao Sramotna knjiga Glavne učione. 
Istraživanje se temelji na rukopisnim zapisima nepoželjnog ponašanja učenika i za to 
dobivenih kazni od 1857. do 1893. godine u dvije škole u Zagrebu, Glavnoj učioni (1857.- 
1875.) i Donjogradskoj pučkoj školi (1875.-1894.). U tom razdoblju poimence je prijavljeno 
oko tisuću učenika zbog lošeg ponašanja ili kršenja školskih pravila (poput nepristojnog 
ponašanja ili govora u školi, psovke, pljuvanja, bacanja kamenja, uličnih borbi, krađe, kašnjenja 
na nastavu ili skitanja). Za svaki prekršaj učenik bi bio zabilježen u Knjigu ili dodatno kažnjen 
zatvorom, klečanjem ili šibanjem. U ovom istraživanju, zajedno s učenicima, zabilježeni su i 
analizirani svi prijestupi te uspoređeni s poduzetim disciplinskim mjerama. Istraživanje je 
također otkrilo pogrešnu atribuciju same Knjige, vodi se i čuva u dvije škole, a ne samo 
jednoj, kojoj je službeno pripisana. 

školstvo, 1 9. stoljeće 


SUMMARY 

During the I9th century, as one of disciplinary measures in vvestern schooling system 
was accepted the practice of recording school punishment books, also called “black books”. 
A valuable copy of the punishment book from Zagreb, knovvn as Sramotna knjiga Glavne 
učione, has been keeping in Croatian School Museum. The research is based on a 
handvvritten records of undesired behavior of students and punishments from 1857 to 1893 
in two primary schools in Zagreb, Glavna učiona (from 1857 to 1875) and Donjogradska pučka 
škola (from 1875 to 1894). Through a few decades of records, about one thousand students 
have been reported for misbehaving or violating the school rules, such as rude behavior or 
speech at school, svvearing, spitting, throvving rocks, Street fights, theft, skipping classes or 
vvandering the streets. For every offense they vvould be recorded in the punishment book, 
or even punished with imprisonment, kneeling or caning. Ali recorded offenses and students 

have been analized and compared with taken disciplinary measures. Research also discovered 
wrong attribution of The Book itself, missing additional place of keeping and recording. 

Sramotna knjiga, corporal punishmenp discipline, disciplinary measures, Zagreb, pupils, teachers, 

school system, 1 9. century 

